Google: Stop slikama zlostavljane dece – Nadlanu.com\nObjavljeno 18. juna 2013. / 20:27:22\nGoogle je objavio kako žele da učine još više u borbi protiv slika zlostavljanja dece na internetu. Novim tehnologijama i novcem žele da otkriju i iskorene takve fotografije, ali i pronađu zlostavljače. Kako navode, broj fotografija je u stalnom porastu pa je ključno da svi zajedno, roditelji, staratelji, učitelji, ali i kompanije, se bore protiv tog problema, piše BBC.\nViše od polovine fotografija, koje je primio američki Centar za nestalu i zlostavljanju decu, stiglo je van SAD-a. Baš zbog toga, ističu, ključno je da se poveže što više organizacija u borbi protiv zlostavljanja dece.\nNajavili su da se, uz sve što čine, može još više pa će uložiti dodatnih 5 miliona dolara u iskorenjivanje slika zlostavljanja dece.\nOd 2008. koriste tehnologiju koja poznatim slikama zlostavljanja stavlja određene oznake. Takve slike i sve njene duplikate sistem može automatski prepoznati i sprečiti druge da ih vide.\nNedavno su počeli da rade na tome da naprave jedinstvene oznake, poput otisaka prstiju za takve slike, kako bi se uključile u ogromnu bazu podataka različitih kompanija. To bi trebalo da omogući kompanijama, policijama raznih država i organizacijama koje se bore za prava dece da bolje sarađuju na otkrivanju i uklanjanju fotografija i preduzimanju pravnih mera protiv kriminalaca.\nUložiće i 2 miliona dolara u fond kojem je cilj da developere nagradi za rad na programima koji će pomoći u boljem otkrivanju fotografija, navode na svom blogu.


Poslanici Saveza za bolju budućnost (SBB) Bosne i Hercegovine u Predstavničkom domu Parlamentarne skupštine BiH i Predstavničkom domu Parlamenta Federacije BiH podnijeli su inicijative za izmjene zakona o platama i naknadama u bh. institucijama da bi se bh. zvaničnicima ukinulo pravo na naknadu plaće nakon prestanka funkcije ili takozvani “bijeli hljeb”.\nPotpredsjednik SBB-a i poslanik ove stranke u Predstavničkom domu PSBiH Damir Arnaut pojasnio je danas na press-konferenciji u Sarajevu da bi u Zakonu o platama i naknadama u institucijama BiH trebalo izbrisati član 48, a takvim izmjenama zakona napravile bi se uštede od oko 6,5 miliona KM.\nŠef Kluba poslanika SBB-a u Predstavničkom domu Federalnog parlamenta Nasir Beganović je kazao da bi se u Zakonu o platama i naknadama u organima vlasti Federacije BiH trebao brisati član 11 te je istaknuo da bi se tako napravile uštede veće od 15 miliona KM.\n– Ovim članom je predviđeno da pored izabranih dužnosnika pravo na “bijeli hljeb” u roku od šest mjeseci ostvaruju i savjetnici koji su na toj poziciji proveli duže od dvije godine – kazao je Beganović.\nPoslanici SBB smatraju da je ova inicijativa opravdana posebno zbog izuzetno teške ekonomske situacije u kojoj se BiH nalazi, a ušteđena sredstva mogla bi se upotrijebiti u neke druge projekte i aktivnosti.\nInače, ove inicijative prve su zakonske inicijative u ovom mandatnom periodu nakon oktobarskih općih izbora u BiH.


Turska očekuje razmatranje pitanja koja izazivaju napetosti sa SAD-om – Minber\nstu. 10, 2020 at 4:01 pm\nEdin 2 godine ago 271 views\nTurska očekuje da pitanja koja izazivaju napetosti u odnosima sa Sjedinjenim Državama budu razmatrana, izjavio je u utorak ministar vanjskih poslova Mevlut Cavusoglu, dodajući da pristup rješavanju sukoba u Siriji i Libiji sprečava nove prilike za poboljšanje veza dvije zemlje.\nAnkara je u sporu s NATO saveznicom Sjedinjenim Državama oko političkih razlika prema ratu u Siriji i nabavci ruskih raketnih odbrambenih sistema. Kao rezultat tih sporenja, Washington je uklonio Tursku iz svog programa obuke upravljanja borbenim avionima F-35, navodeći da bi ruski sistemi mogli ugroziti američke borbene avione.\nObraćajući se turskim ambasadorima u Ankari, Cavusoglu je izjavio da je nabavka ruskog sistema S-400 “dovršena”, dodajući da bi uklanjanje Turske iz programa obuke upravljanja F-35 negativno uticalo na vojnu strategiju NATO-a, prenosi Reuters.\nEdin 10 studenoga, 2020\nAzerbejdžan slavi pobjedu, u Armeniji protesti i nezadovoljstvo


ponedeljak, 24 oktobar 2011 12:17\nBeograd -- Dužnici u Srbiji više neće moći da sakriju svoje dugove i da prevare potencijalne poslovne partnere.\nPodaci o njihovim dugovanjima moći će da se provere preko Interneta u Jedinstvenoj bazi podataka o izvršnim dužnicima, ukucavanjem imena ili matičnog broja bilo fizičkog bilo pravnog lica.\nDakle, građani će moći da preko Portala sudova Srbije provere platežnu sposobnost svojih potencijalnih poslovnih partnera, tako što će kliknuti na link "Knjiga izvršnih dužnika". Tim potezom se otvaraju dve evidencije - jedna za podatke o izvršnim dužnicima iz osnovnih sudova a druga iz privrednih.\n“U prethodnom periodu dešavale su se situacije, da su se sklapali poslovni odnosi a da ljudi nisu mogli na pravi način i na vreme da provere da li neko raspolaže imovinom i kolikom i onda bi nastali problemi oko realizacije poslova”, ukazao je Pašić.\nPrema njegovim rečima, podatke o dužnicima u “Knjigu izvršnih dužnika” unose zaposleni u sudovima na osnovu rešenja suda i trenutkom upisa podaci su vidljivi i na portalu.\nIstičući da je posećenost Portalu izuzetno visoka, Pašić je naveo da statistički podaci pokazuju da sudovi znatno efikasnije rade, od kada je Portal u upotrebi.\n“Tako na primer u poređenju sa prvih devet meseci prošle godine, kada portal nije postojao i devet meseci ove godine, osnovni, viši i privredni sudovi rešili su više od 100.000 predmeta nego lane”, napomenuo je on.\nPutem donjih veza možete pristupiti registru izvršnih dužnika:\nPregled izabranih javno dostupnih registara o pravnim i fizičkim licima možete pregledati na našoj stranici - Provera i pretraga javnih registara - Javni e-servisi.


Willona od februara isporučila tržištu 200.000 zaštitnih maski - Indikator.ba\nWillona od februara isporučila tržištu 200.000 zaštitnih maski\n25.3.2020 06:07 | Indikator.ba\nKakanjska podružnica firme "Willona" d.o.o. Sarajevo od februara ove godine proizvodi i plasira na tržište zaštitne maske za lice od originalnog i laboratorijski ispitanog troslojnog materijala – polipropilena, sa efektom zaštite od 95%.\nDo sada su na tržište isporučili 200.000 maski, a sa sadašnjim kapacitetima njihova dnevna proizvodnja je 20.000 maski dnevno.\nU početku je firma "Willona" maske plasirala na inostrana tržišta, a trenutno ih proizvode za neophodne dnevne potrebe zdravstva, privrednih organizacija i institucija širom Bosne i Hercegovine. U tu svrhu kompletan proizvodni proces i prostor se dezinficiraju, a zaštitne maske prilikom izrade prolaze i kroz proces temperaturne sterilizacije.\nFirmu "Willona" u Kaknju posjetila je zamjenica predsjedavajućeg Vijeća ministara i ministrica vanjskih poslova BiH Bisera Turković te istaknula da je ovo jedna od firmi koja je spremna kroz povećanu proizvodnju zadovoljavati sve veće potrebe za zaštitnim maskama i time preventivno djelovati na smanjenje opasnosti od širenja pandemije.


ICG - Makedonija nije više jedna uspješna priča na Balkanu - 2003-10-24\nMeđunarodna grupa za krize sa sjedištem u Briselu procjenjuje da bivša jugoslavenska republika Makedonija nije više, kako se ranije smatralo - jedna uspješna priča na Balkanu, i upozorava na dodatne etničke napetosti i kriminalne aktivnosti.\nU novom izvještaju koji se odnosi na Makedoniju, ova grupa navodi da su premijer Branko Crvenkovski i lider etničkih Albanaca Ali Ahmeti uspješno Makedoniju držali izvan građanskog rata.\nU izvještaju, međutim, stoji da se zemlja još uvijek suočava s većim problemima, uključujući korupciju, slabu ekonomiju, visoku stopu nezaposlenosti, osobito među etničkim Albancima. Također se kaže da kriminalci i ekstremisti još uvijek predstavljaju direktnu prijetnju vladi.\nMakedonskim liderima je prigovoreno da su isuviše samozadovoljni, dok u isto vrijeme političari visokog ranga daju izjave koje navode na etničku podjeljenost i nastoje potkopati mirovni sporazum postignut prošle godine.\nMeđunarodna grupa za krize poziva Evropsku uniju da produži svoju mirovnu misiju u Makedoniji i mimo roka koji ističe 15 decembra, navodeći i da bi pripadnici mirovnih snaga trebali biti aktivniji na terenu.


Tanjug 17. juna 2019. 15:48\nJAGODINA – Književnu nagradu 34. Svesrpskog festivala mladih pisaca Jagodine „Srpsko pero 2019“. dobio je mladi pisac Radovan Sinđelić iz Šapca, za pesmu „Noć“.\nPesma je na konkurs stigla pod šifrom „Divlja reka“.\nŽiri je radio u sastavu: Ivan Lalović, književnik iz Beograda (predsednik), Milan Jakovljević i dekan Fakulteta pedagoških nauka u Jagodini profesor dr Violeta Jovanović.\nPesma „Noć“ prema oceni žrija, bila je „najbolje književno ostvarenje“ u konkurenciji od preko 200 pesama, priča, eseja i međužanrovskih ostvarenja, pristiglih na konkurs, od preko 150 autora iz gotovo svih krajeva Srbije, Crne Gore, Republike Srspke i Srba iz dijaspore, izjavio je danas Tanjugu član žirija Jakovljević.\nU obrazloženju žirija stoji da se pesma „Noć“ izdvojila „kao najbolje ostvarenje na ovogodišnjem konkursu, koje pleni izuzetnošću izraza, melodijom i ritmom maternjeg jezika u sferama istorijskog i mitskog, omogućujući pri tome, da bruj delikatnih prošlih vremena i duhovnih značajki\nobogate svest modernog čitaoca kao potrebu spoznavanja vrednosne vertikale kako individue tako i kolektivitet u celini“.\nŽiri ocenjuje da Sinđelić „ima pred sobom lepu pesničku budućnost“.\nŽiri je odabrao i deset finalista čiji će radovi biti objavljeni u Zborniku festivala, a među njima su autori iz Banjaluke, Berana, Sarajeva, Vranja, Jagodine, dodao je Jakovljević.\nReč je o konkursu za pisce do 35 godina starosti, koji stvaraju na srpskom jeziku.\nNagrada će Sinđeliću biti uručena 21. juna.


Kerry: Ruski avioni štite bazu u Siriji\nNaslovnica Zapad Amerika Kerry: Ruski avioni štite bazu u Siriji\nŠam – Rusija je povećala raspoređivanje svojih vojnih aviona u Siriji, ali za sada izgleda da je njihova svrha obrana vlastite baze, a ne neka ofenzivna kampanja, izjavio je američki državni tajnik John Kerry.\nKerry napominje da neke vrste razmještenih aviona mogu “potaknuti izvjesna pitanja”, ali da je ipak mišljenje američkih vojnih stručnjaka kako je njihova svrha zaštita vlastite baze s obzirom da je u pitanju područje konflikta, prenosi AFP.\nNajnoviji satelitski snimci ukazuju kako Rusi uspostavljaju još dvije vojne baze u Siriji, blizu mediteranske obale te zemlje, javlja Wall Street Journal.\nJohn Kerry je pokrenuo novu diplomatsku inicijativu za kraj rata u Siriji u isto vrijeme kada su Sjedinjene Američke Države zabrinute zbog jačanja vojnog angažmana Rusije u Siriji.\nMogućnost slanja vojnika\nPrije nekoliko dana američki je dužnosnik izjavio da su Rusi rasporedili četiri borbena aviona u Siriji.\nSjedinjene Američke Države su zabilježile prisustvo “četiri borbena aviona na tlu blizu Latakije”, uporišta režima Bashara al-Assada, objavio je taj izvor.\nGlasnogovornik ruskog Predsjedništva Dmitrij Peskov prošli tjedan je izjavio da će čelnici Rusije raspravljati o mogućem slanju vojnika u Siriju ako tamošnje vlasti zatraže pomoć Moskve u borbi protiv grupe Islamska država Irak i Levant (IDIŠ).


Пет култних новосадских места у септембру постају простори за културу - Vojvođanski novinar\nVesti Kultura Manifestacije Novi Sad\nPet kultnih novosadskih mesta u septembru postaju prostori za kulturu\n23 jula, 2021 23 jula, 2021 urednik\t0 Comments\nKaleidoskop kulture svakog septembra pretvara Novi Sad u pozornicu. Kroz pet nedelja umetnosti, koje su posvećene arhitekturi, književnosti, izvođačkoj, vizuelnoj i primenjenoj umetnosti, programi Kaleidoskopa kulture otvaraju nove prostore za kulturu, neguju kulturu zajedništva i omogućavaju publici da kreira sopstveni kaleidoskop kulture sačinjen od svakodnevnih raznovrsnih događaja.\nOve godine će Kaleidoskop kulture, kroz pet nedelja umetnosti i pet hajlajt programa koji su njihov deo, predstaviti i pet kultnih mesta za kulturu. To su Kreativni distrikt na Velikom Limanu, gde će biti održani svečano otvaranje i nedelja arhitekture, Bulevar Mihajla Pupina koji će biti centar ovogodišnjeg Korza, Podgrađe Petrovaradinske tvrđave, ove godine u znaku književnosti, Trg Galerija, kao jedinstvena lokacija za nove medije i tehnologije u vizuelnoj umetnosti i SPENS – centar primenjene umetnosti, koji će okupiti značajna lokalna, evropska i svetska imena iz ove oblasti.\nKreativni distrikt na Velikom Limanu je prostor koji se trenutno, u okviru priprema za titulu Evropske prestonice kulture, transformiše iz zapuštenog industrijskog kompleksa u centar novosadske umetničke produkcije i savremenog stvaralaštva. Zahvaljujući ovakvoj obnovi, Novosađani ponovo otkrivaju Veliki Liman, spajanjem umetnosti i kulture sa industrijskim nasleđem, te se upoznaju sa burnom istorijom ovog dela grada koji je u znatnoj meri uticao na urbani identitet Novog Sada.\nTradicionalni Korzo jedan je od centralnih događaja Kaleidoskopa kulture, koji svake godine Bulevar Mihajla Pupina pretvara u spektakularnu scenu za koncert na otvorenom. Na starom novosadskom šetalištu, Novosađanima se muzikom obraćaju vrhunski umetnici sa savremene bine, pa će tako biti i u nedelji izvođačke umetnosti ovogodišnjeg Kaleidoskopa kulture. Po ugledu na Pariz, Beč, London, Berlin i druge metropole, Novi Sad oživljava jednu od svojih kultnih ulica i zaustavlja centralnu gradsku saobraćajnicu kako bi pokazao da je kultura zaista dostupna svuda i svima.\nU jeku obnove Podgrađa, jednog od najznačajnijih infrastrukturnih projekata u pripremi Novog Sada za titulu Evropske prestonice kulture, programom nedelje književnosti skreće se pažnja na baštinu ovog mesta i podiže se svest o njegovom očuvanju. Ulice ispod Petrovaradinske tvrđave će vrveti od programa posvećenih knjizi i umetnosti reči, a publika će uživati u interakciji sa omiljenim autorima u izvanrednoj atmosferi baroknog dragulja, kakvo je ovo kultno novosadsko mesto.\nTrg galerija je jedinstveno mesto na kojem se spajaju tri značajne ustanove kulture koje neguju vizuelnu umetnost: Galerija Matice srpske, Spomen-zbirka Pavla Beljanskog i Poklon-zbirka Rajka Mamuzića. I ove godine, Trg galerija postaće epicentar vizuelne umetnosti, a kroz konkurs za „Nova mesta”, Evropska prestonica kulture u saradnji sa Društvom arhitekata Novog Sada i Gradskom upravom za građevinsko zemljište i investicije, daće mu potpuno nove obrise.\nNekada domaćin Svetskog prvenstva u stonom tenisu, SPENS je u okviru Kaleidoskopa kulture postao mesto prepoznatljivo po primenjenoj umetnosti. Na jednoj od najpoznatijih novosadskih lokacija biće održano treće izdanje Dizajn paviljona, čime se gradi nova tradicija na kultnom mestu našeg grada, kao epicentra primenjene umetnosti. Evropske institucije kulture, organizacije civilnog društva, strani i domaći umetnici upravo ovde će predstaviti dizajn kao alat za novo pozicioniranje kulture u društvu.\nizvor: Novi Sad 2022\n← Dodelom nagrada večeras se zatvara Palićki festival\nGojković sa predstavnicima gradova i opština o očuvanju kulturne baštine vila i dvoraca →\nOTVOREN JEDNODNEVNI SAJAM SPORTA\nZa uređenje kanala za odvodnjavanje „Kudoš“ 62,4 miliona dinara\n„Berlinski zid – Kad se mi mrtvi zaigramo živih“ Željka Hubača premijerno 21. oktobra u SNP-u\n„ATELJE 61“ DOBIO REPREZENTATIVAN GALERIJSKI PROSTOR U GODINI JUBILEJA\nArhiva Izaberi mesec oktobar 2021 (23) septembar 2021 (65) avgust 2021 (27) jul 2021 (39) jun 2021 (25) maj 2021 (37) april 2021 (18) mart 2021 (46) februar 2021 (43) januar 2021 (27) decembar 2020 (48) novembar 2020 (41) oktobar 2020 (61) septembar 2020 (77) avgust 2020 (69) jul 2020 (102) jun 2020 (112) maj 2020 (84) april 2020 (204) mart 2020 (195) februar 2020 (26) januar 2020 (31) decembar 2019 (93) novembar 2019 (32) oktobar 2019 (11) septembar 2019 (21) avgust 2019 (8) jul 2019 (13) jun 2019 (21) maj 2019 (18) april 2019 (10) mart 2019 (23) februar 2019 (14) januar 2019 (32) decembar 2018 (16) novembar 2018 (36) oktobar 2018 (35) septembar 2018 (8) avgust 2018 (13) jul 2018 (6)


Jednakost za sve: koalicija civilnog društva protiv diskriminacije | Prava Za Sve\nPRAVA ZA SVE dio su Anti-diskriminacijskog programa (AD program) koji uz podršku USAID-a i Fonda Otvoreno društvo BiH, a zajedno sa Mediacentar Sarajevo, Centrom za društvena istraživanja Analitika i Vaša prava implementiraju još od 2010. godine.\nOve godine program se implementira pod nazivom “Jednakost za sve: koalicija civilnog društva protiv diskriminacije”. Program promovira aktivnu ulogu civilnog društva i građana u sprečavanju i borbi protiv diskriminacije u BiH.\nProgram zagovara promjenu politika koje se odnose na pitanje diskriminacije u BiH, te sarađuje sa organizacijama civilnog društva jačajući njihove kapacitete da se aktivnije uključuju u borbu protiv diskriminacije.\nPružanje besplatne pravne pomoći građanima, kao i program malih grantova za organizacije civilnog društva, dio su aktivnosti.\nVjerujemo da se o diskriminaciji mora voditi javna debata koja će građanima BiH omogućiti da budu bolje informisani o slučajevima diskriminacije, mehanizmima zaštite i svojim pravima. Putem portala www.diskriminacija.ba omogućuje se kontinuirano i slobodno informisanje o pitanjima (ne)diskriminacije u BiH.


Rusija nema šta da suprotstavi američkom „instrumentu genocida“ u Siriji | Ruska reč\nRusija nema šta da suprotstavi američkom „instrumentu genocida“ u Siriji\n19. jun 2017. Igor Rozin\nSistemi HIMARS (High Mobility Artillery Rocket Systems), koje su Sjedinjene Države razmestile u sirijskom gradu Al-Tanfu, prete sirijskoj vojsci. Rusija ih ne može neutralisati bez dramatične eskalacije sukoba. Razmeštanje raketa, međutim, ne utiče na dinamiku ofanzive na Raku koju sprovode snage koje se bore protiv „Islamske države“, a kojima podršku pružaju i SAD i Rusija.\nrusija i sad, konflikt u siriji, borba protiv terorizma, ruska vojska\nHIMARIS na vojnim vežbama na Filipinima 2016. Izvor: Getty Images\nJedini način na koji bi Rusija mogla da neutrališe američke sisteme HIMARS je da ih „sve uništi još dok se pripremaju za lansiranje“, rekao je ruski vojni stručnjak Dmitrij Litovkin za „Rusku reč“.\nTehnički gledano, drugi način i ne postoji. „Rakete ovog sistema su nenavođene: ako budu lansirane, stići će na svoje odredište“, rekao je Litovkin. „Nema smisla pokušavati oboriti ove rakete protivraketnim odbrambenim sistemima, jer rakete HIMARS su u poređenju sa njima veoma jeftine“, rekao je stručnjak.\nMeđutim, ne izgleda kao da vojska okupljena u južnom delu Sirije potkopava interese Rusije u Raki, ključnom gradu američke i ruske vojne kampanje u zemlji.\nSistem HIMARS može da dosegne cilj udaljen na najviše 300 kilometara, što Raku i okolno područje ostavlja van njegovog dometa. Dakle, glavni cilj SAD-a je uspostavljanje jednostrano proglašene „zone deeskalacije“ na tom području kako bi sprečio Iran da opremljuje sirijsku vojsku.\n„Razmeštanjem sistema HIMARS SAD šalju jasan signal Moskvi i Damasku da neće dozvoliti da sirijsko-iračko-jordansku granicu kontrolišu provladine sirijske i iranske snage“, rekao je za „Rusku reč“ Aleksej Hlebnjikov, stručnjak za Bliski istok Ruskog saveta za međunarodne poslove. On kaže da je malo verovatno da razmeštanje ovih raketnih sistema ima ikakve veze sa planiranom ofanzivom na Raku.\nTri ruska „satelita spavalice“ mogla bi da nanesu ozbiljan udarac Zapadu\n„SAD pokušavaju da spreče provladine sirijske snage da zauzmu strateški grad Al-Tanf i put koji povezuje Damask, Bagdad i Teheran. Inače bi Iran direktno mogao slati oružje i druge zalihe sirijskoj vojsci. Zato su Sjedinjene Države odlučile da ovde uspostave sopstvenu 'zonu deeskalacije'“, smatra Hlebnjikov.\nIako se čini da HIMARS ne utiče na područje u blizini strateškog grada Raka koji je pod opsadom militanata „Islamske države“, američke rakete kritično ograničavaju mogućnosti sirijske vojske pošto blokiraju južni deo zemlje.\n„HIMARS može da spali hektare i hektare zemlje. Ne samo da može da uništi živu silu protivnika, već može i da poseje široko područje protivpešadijskim i protivtenkovskim minama. To je jeftin i efikasan 'instrument totalnog genocida'“, rekao je Litovkin.\nIpak, uprkos očitom neslaganju između Moskve i Vašingtona oko toga kako bi se ovaj rat trebao voditi, stručnjaci ne isključuju mogućnost saradnje između snaga koje oslobađaju Raku od militanata „Islamske države“.\nPostoji mogućnost da će „sirijska vojska i snage Sirijske demokratske snage podeliti zone odgovornosti i svaka sa svoje strane osloboditi Raku od Islamske države“, rekao je Hlebnjikov, naglašavajući kako će to „sigurno smanjiti broj žrtava tokom ofanzive“ i pružiti „dobar primer za buduće operacije protiv Islamske države“.\nMeđutim, ne može se isključiti scenario po kojem bi se vladina sirijska vojska i Sirijska demokratska vojska takmičile za uticaj u Raki kada grad napokon bude oslobođen.\n„Uloga Rusije i SAD je ovde ključna. Ako se Moskva i Vašington dogovore o koordinaciji tokom ofanzive na Raku, to će se preneti i na odnos između sirijske vojske i Sirijskih demokratskih snaga. Ako to ne učine, eskalacija između snaga koje podržavaju Rusija i SAD postaće verovatnija“, rekao je Hlebnjikov.


5. jula 2019. 1 min read\n„Tesla Global Forum“ i udruženje „Glas Metohije“ ove godine su organizovali zajedničku akciju i ugostili decu sa Kosova i Metohije. „Tesla Global Forum“ održava se od drugog do petog jula u Andijevu na Fruškoj Gori.\n„Tesla Global Forum“ i udruženje „Glas Metohije“ ove godine su organizovali zajedničku akciju i ugostili decu sa Kosova i Metohije. „Tesla Global Forum“ održava se od drugog do petog jula u Anrdrevlju na Fruškoj Gori.\nGosti „Tesla Global Foruma“ su deca iz Štrpca i kako organizatori istuču prijatno se osećaju i prate predavanja iz raznih oblasti. Stojan Predović predsednik udruženja „Glas Metohije“ i Mila Stefanović staraju se o njima.\nFoto: O. Radić, GračanicaOnlajn\n„Mnogi me pitaju zašto sam baš izabrao da deca iz Štrpca posete Frušku Goru i budu učesnici Tesla Global Foruma, evo i odgovora. April i maj u Beogradu, gde živim i radim, protekli su u božanstvenoj izložbi umetnika koga zaista poštujem i cenim, reč je o akademskom vajaru Svetomiru Arsiću Basari“, rekao je Stojan Predović i dodao:\n„Radeći sa njim i pripremajući njegovu izložbu ja sam slušao mnogo priča o njegovom selu Sevcu i okolnim mestima na Šari. Sve je to uticalo da odlučima da baš deca iz tog dela Kosova posete Frušku Goru i da od drugog do petog jula budu gosti „Tesla Foruma“, rekao je Predović.\nOn se zahvalio „Tesla Global Forumu“ na organizaciji i mogućnosti da deca sa KiM borave na Fruškoj Gori i rekao da se nada da će ovakvih i sličnih akcija biti i u buduće.\nTags: deca Kosovo i Metohija Tesla Global Forum Fruška Gora Štrpce\nPrevious Regionalni vodovod: U noćnim satima bez vode\nNext Mladi osnovci i srednjoškolci Opštine Gračanica zainteresovani za omladinski aktivizam\n29. septembra 2021., 04:33


16/03/2012 | 10:53\nLjudi koji uzimaju antipsihotike suočavaju se as povećanim rizikom od moždanog udara, pokazalo je novo istraživanje engleskih naučnika.\nOni ukazuju da ljudi koji boluju od psihoze, a uzimaju veliku količinu antipsihotika imaju 1,7 puta veći rizik od moždanod udara, pokazuje istraživanje sprovedeno na 6.790 pacijenata koji su imali najmanje jedan zabeležen moždani udar, a uzimali su i antipsihotike u periodu od januara 1988. do kraja 2002. godine.\nOni koji su imali demenciju, poremećaj koji pogađa jednog od tri čoveka starijeg od 65 godina, imali su 3,5 puta veću verovatnoću da dožive moždani udar.\nIstraživači londonskog fakulteta “London School of Hygiene and Tropical Medicine” potvrdili su da je rizik povezan sa upotrebom antipsihotika veći od potencijalnog rizika kod pacijenata koji boluju od demencije i zato bi kod tih pacijenata upotreba antipsihotika trebalo da se izbegava kad god je moguće.\nIzveštaj istraživača je rezultirao odlukom koju je 2004. godine doneo Britanski odbor za bezbednost lekova, a koja je preporučivala da ljudi oboleli od demencije ne bi trebalo da uzimaju antipsihotike, uprkos tome što u to vreme još nije bilo kliničkih dokaza koji bi poduprli tu tvrdnju.\nInđija: Ne koristi se mamograf zbog nedostatka stručnog kadra


Exeo ST - AutoExclusive - Auto vesti, Novi, Luksuzni, Polovni automobili...\nOno što je kompanija Seat napravila sa modelom Exeo ST: ponudila je vozilo koje sa besprekornom suverenošću zadovoljava potrebe aktivnog stila života i svakodnevnih ciljeva. Ovaj elegantan kombi objedinjuje istaknut duh SEAT-a i prvoklasan kvalitet, najsavremeniju tehniku, izuzetnu dinamiku, suptilan sportski duh i brižljivo osmišljenu ponudu prostora kako bi stvorio inteligentnu ravnotežu između posla i slobodnog vremena u izuzetnom vozilu.\nU modelu Exeo ST radi se pre svega o tome da se ponudi prostor koji Vam je potreban, kako biste posao i slobodno vreme prilagodili prema svojim potrebama. Odnos staklenih površina i karoserije ovom vozilu daje prepoznatljivu urbanu notu, koju možda dodatno želite da naglasite zatamnjenim staklima i elegantnim, dodatnim aluminijumskim naplacima veličine 16, 17, odnosno 18 cola.\nKombinacija spoljne i unutrašnje boje, kao i izbor otmenih materijala odgovaraju imidžu nove lige u koju je kompanija zakoračila dizajnom ovog vozila.\nJoš nekoliko vrlo dobrih razloga zašto je potrebno da se odlučite za Exeo ST: ESP (elektronska kontrola stabilnosti) nadzire informacije koje dolaze od upravljača, pneumatika, kočnica i papučice gasa i vrši prilagođavanje ukoliko je potrebno. Njegov ABS (sistem protiv blokade točkova pri kočenju) sprečava proklizavanje ili prebrzo okretanje kotača. A podrška pri kočenju (EBA prepoznaje opasne situacije i reaguje, tako da u deliću sekunde primenjuje maksimalnu silu kočenja. Ukupan sigurnosni paket u svim verzijama deo je standardne opreme.


Predsednik i vrhovni komandant Vučić: Nova bolnica u Batajnici značajno će osnažiti zdravstvene kapacitete Srbije – Balkanekspresrb.rs\nPredsednik Republike i vrhovni komandant Vojske Srbije Aleksandar Vučić, sa ministrom odbrane Aleksandrom Vulinom i ministrom zdravlja Zlatiborom Lončarom, obišao je danas radove na izgradnji nove kovid bolnice u Vojnom kompleksu “Zemun ekonomija” u Beogradu.\nKako je istakao predsednik Vučić, reč je o multifunkcionalnoj bolnici koja mora da bude gotova do 1. decembra i koja bi trebalo da nam pomogne u rešavanju problema sa „opakom bolešću“.\n– Očekujemo da ćemo imati različite oblike zaraze u budućnosti i zbog toga je ova bolnica od izuzetnog značaja. Pripremali smo se i u isto vreme teku radovi i u Kruševcu za dvostruko manju bolnicu, značajnu za taj deo Srbije. U vreme kada su ljudi mislili da se približavamo kraju pandemije, doneli smo odluku da izgradimo bolnice, jer smo želeli da brinemo o životima ljudi i da izgradimo bolnicu koja će dodatno da osnaži zdravstvene kapacitete Srbije – istakao je predsednik Vučić i dodao da je u obnovu zdravstvenog sistema uloženo mnogo novca, oko 170 miliona evra.\nPrema njegovim rečima, zaštita života ljudi i zdravstvo su od najvećeg značaja i pokazuju snagu države – kakvo vam je zdravstvo, takva vam je država i naglasio da ulaganje države Srbije pokazuje „koliko smo opredeljeni da brinemo o ljudima“.\nPredsednik Republike izrazio je zadovoljstvo radovima na izgradnji kovid bolnice koje je danas obišao i istakao da će bolnica imati između 200 i 300 jedinica intenzivne nege, jer dolazi „teže vreme“.\n– U Evropi i regionu je užasna situacija, u Srbiji je trenutno veoma dobra. Imamo strah i zamolio bih da budemo disciplinovani i da pokušamo da sprečimo teške posledice na jesen i zimu – rekao je predsednik Vučić i zahvalio firmi „Termomont“, kao i radnicima kojih ima oko 400 i koji rade svakog dana.\nPosebnu zahvalnost, predsednik Srbije uputio je Ministarstvu odbrane i Vojsci Srbije koji „odlično rade svoj posao“.\n– Imali ste veliku ulogu i obavili ste odličan posao i na Karaburmi i ovde danas i verujem da ćete u budućnosti to raditi – istakao je predsednik Vučić i poručio građanima da je Srbija trenutno „jedna od najbezbednijih zemalja u Evropi po pitanju kovida, a u regionu ubedljivo najbezbednija“.\nKapacitet nove kovid bolnice u okviru vojnog kompleksa „Zemun ekonomija“ u Batajnici biće 1.000 kreveta, a osim bolnice predviđena je izgradnja prateće infrastrukture, pristupnih puteva i priključnih saobraćajnica. Sa površinom od 18.000 kvadratnih metara, nova bolnica u Batajnici biće najznačajnija i najveća bolnica za lečenje kovid pacijenata u našoj zemlji. Ministarstvo odbrane obezbedilo je odgovarajuću lokaciju iz fundusa zemlje koje to ministarstvo koristi.\nOdgovarajući na novinarska pitanja, predsednik Vučić je podsetio da pre deset godina u Vojsci nije bilo ničega i da je najbolji avion bio jedan od dva aviona MiG-21, kao i da nije bilo ozbiljnih aviona poput aviona MiG-29 niti ozbiljnih helikoptera. Predsednik je, takođe, rekao da u tom periodu u Vojsci nije bilo ni povećanja plata, ni čizama ni opreme, naglasivši da danas u Srbiji ni u jednoj sferi društvenog života nije lošije kao što je bilo tada.\nDanašnjem obilasku prisustvovali su državni sekretar u Ministarstvu odbrane Bojan Jocić, načelnik Uprave za vojno zdravstvo general-major Uglješa Jovičić, direktor Infektivne klinike dr Goran Stevanović, direktor kompanije „Termomont“ Dejan Burčul, predstavnici Ministarstva odbrane i Vojske Srbije i drugih institucija koje su uključene u izvođenje radova na izgradnji bolnice.


Gradiska.com - Konkurs za studentske stipendije do 4. decembra\nčetvrtak, 07 novembar 2019 10:44\nKonkurs za studentske stipendije do 4. decembra\nGradska uprava grada Gradiška objavila je konkurs za dodjelu studentskih stipedija u školskoj 2019/20. godini.\nUslovi su ostali isti, a konkurs je otvoren do 4. decembra.\n„Nakon zatvaranja konkursa komisija koju imenuje gradonačelnik, mora u roku od mjesec dana od zatvaranja konkursa da sačini preliminarnu rang listu razvrstanu u četiri kategorije to su studenti sa prosjekom 8,00 i višem, po osnovu socijalnog statusa, studenti ratnih vojnih invalida, studenti sa invaliditetom, djeca bez i jednog ili oba roditelja i studenti nosioci Vukove diplome“ rekao je Davor Glišić, načelnik Odjeljenja za društvene djelatnosti.\nNa konkurs se mogu prijaviti studenti koji imaju stalno prebivalište na području Gradiške i nisu stariji od 26 godina, koji su državljani RS i BiH, redovno upisani na fakultet, i ne primaju stipendije iz drugih javnih izvora stipendiranja. I ove godine se na kokurs mogu javiti studenti deficitarnih zanimanja: diplomirani inženjer mašinstva smjer mehatronika, diplomirani inženjer elektrotehnike smjer elektroenergetski i industrijski sistemi, profesor fizike, defektolog i diplomirani inženjer za mehaničku preradu drveta.\nZa stipendiranje su ove godine gradskim budžetom predviđena sredstva u iznosu od 240 000 KM.\nZainteresovani student više informacija mogu dobiti i na zvaničnoj internet stranici grada Gradiška: www.gradgradiska.com, a za dodatna pojašnjenja i na telefone Gradske uprave broj: 051/810-363 i 051/810-412 ili direktno u šalter sali, šalter broj 12.\nViše iz kategorije: « Za Njemačku spremno 19 pasa\tSrednjoškolci učili o posljedicama dugotrajnog sjedenja »


ESKOBAR: Vašington ima odgovor na rast uticaja Rusije na Balkanu | Banjaluka.net\nZamjenik američkog državnog sekretara i specijalni izaslanik predsjednika SAD za Zapadni Balkan Gabriel Escobar saopštio je u petak da će nova američka administracija biti vrlo aktivna u regionu, navodeći da SAD ima odgovor na utjecaj Rusije.\nGovoreći o angažmanu nove američke administracije u regionu, Escobar je u online obraćanju učesnicima 2BS foruma u Budvi rekao da u Washingtonu vjeruju da je dugoročno rješenje mnogih problema na Balkanu članstvo u EU za sve zemlje regiona, prenosi Klix.\n“To se nije promijenilo ni u jednoj administraciji od devedesetih i raspada Jugoslavije”, rekao je Escobar.\nPodsjetio je da su sve administracije od tog vremena “gurale vlade iz regiona da napreduju u kandidaturi za EU, da izvrše reforme za borbu protiv korupcije, primjenu vladavine prava i stvaranje demokratskih mogućnosti za različite glasove u društvu, te unaprijeđenje ekonomije tako da ona ne bude samo za ljude povezane s političkim strankama i vladom”.\nOn je rekao da ni ova američka administracija neće imati drukčiji pristup Balkanu, poručujući da “ćete nas vidjeti vrlo aktivnima”, te da će biti partner s onim vladama koje žele zadržati nezavisne, suverene, inkluzivne i demokratske vlade, prenio je Glas Amerike.\n“Za nas je kamen temeljac naše politike u Bosni podrška Dejtonu, podrška bh. teritorijalnom integritetu i podrška svim reformama koje su potrebne za ulazak BiH u EU. Kada su u pitanju Srbija i Kosovo, naš pristup je – nastavljamo da podržavamo dijalog pod vodstvom EU… kako napredujemo, nadamo se da možemo s obje vlade sarađivati u svim rješenjima koja one nalaze zajedno. Što se tiče Crne Gore, imate novu vladu i ta nova vlada ima našu podršku, sve dok ostane demokratska i fokusirana na svoju evropsku budućnost”, rekao je Escobar.\n“NATO neće dijeliti baš sve informacije sa prosrpskom vladom u Crnoj Gori”\nSpecijalni izaslanik Sjedinjenih Američkih Država (SAD) za Zapadni Balkan Gabrijel Eskobar rekao je u petak da sadašnja situacija na Balkanu ima mnogo sličnosti sa devedesetim godinama prošlog veka kada su etničke tenzije nabujale i kada je bilo mnogo onih koji su hteli da ih iskoriste.\n„Od Dejtona naovamo, ipak se dogodilo mnogo pozitivnih stvari i kada ih analizirate videćete da su sve one bile plod evroatlanskih integracija. Zato, našim evropskim partnerima pominjemo potrebu da se integracije ubrzaju i zato je Balkan uvek visoko na našoj agendi kada sa njima razgovaramo“, rekao je Eskobar na 2BS Forumu u Budvi, prenose agencije.\nOn je kazao da je na poslednjem samitu NATO-a, iako neformalno, izražena bojazan da je opasno deliti sve informacije sa novom vladom u Podgorici.\nNaveo je da „prospske snage u Crnoj Gori“ treba da shvate da ona treba da bude suverena, demokratska, zapadno orjentisana članica NATO-a. Dodao je da za one snage koje podrivaju napredak zemlje koja je skoro 25 godina bila uspešna priča, SAD imaju odgovor u vidu sankcija, političkog pritiska, a u samoj Crnoj Gori izolaciju snaga koje imaju takva nastojanja.\nPredsednik Crne Gore Milo Đukanović je kazao da se stabilnost Crne Gore može učvrstiti jedino kroz proces evropske integracije, ali je problem kada sa partnerskih adresa dobijete oskudne poruke koje su ozbiljno zamagljivanje evropske perspektive, što daje krila uspavanom nacionalizmu iz ’95. godine, koji nikada nije odustao.\n„Danas prisustvujemo hibridnom ratu protiv Zapada i Evrope a Crna Gora već par godina probija uši upozoravajući na to. Zapadni Balkan je podoban teren zato što Rusija ovđe računa na proruske sentimente“, kazao je Đukanović.\nOn je dodao da je očigledno da sada neki pokušavaju da urade ono sto nisu uspeli ranih 90-ih.\nOznake: Gabrijel Eskobar


Savez antifasista se pridružuje proglasu Cejus-a u podršci Društvenom centru NNK | škola antifašizma ///\nSavez antifasista se pridružuje proglasu Cejus-a u podršci Društvenom centru NNK\nCentar za jugoslovenske studije podržava borbu umetnica i umetnika, aktivistkinja i aktivista, da u napuštenoj zgradi vojnog samačkog hotela u Sibinjanin Janka, u Beogradu, pokrenu Društveni centar NNK.\nKao istraživači koji se bave uspesima (i neuspesima) procesa emancipacije u istoriji jugoslovenskog projekta, smatramo da je naša dužnost da ukažemo na to da je borba za slobodne autonomne prostore temeljna u svakoj borbi za emancipaciju. Naši životi postoje u realnom prostoru i vremenu i naše društvene, kulturne i naučne aktivnosti takođe zahtevaju realne, a ne samo virtuelne prostore. Više od svega, ne želimo da ostanemo nemi na procese kojima se kultura i umetnost čine privilegijom i kojima se razgrađuju minimalni preduslovi jednakosti za koje smo verovali da su davno osvojeni. Svedoci smo da se mnoge institucije kulture, pokrenute i izgrađene u periodu nakon Drugog svetskog rata, ukidaju ili obesmišljavaju, dok se prostori koji doživljavamo kao javne privatizuju i podležu arbitrarnoj kontroli njihovih novih vlasnika. Profit i navodni privredni rast, koji se sve više nameću kao osnovni cilj našeg društva, ne mogu i ne smeju biti razlog da se tkivo grada pretvara u zabavni park u kome se ne neguje kritičko mišljenje, a za koga je preduslov participacije zametna platežna moć.\nNadalje, smatramo da su akademski rad i negovanje kritičke svesti u društvu nezamislivi bez istovremenog postojanja autonomnih prostora kulture i umetnosti. Kao pripadnici naučnih ustanova, mi ne želimo da budemo nemi dok se naš rad obesmišljava tako što se znanje koje proizvodimo zatvara u svet instituta i visokoškolskih ustanova i čini nedostupnim većini građanki i građana. Za vreme kratkog perioda rada Društvenog centra NNK u Sibinjanin Janka, u njemu su održane promocije knjiga, književne i pesničke večeri, otvorena je biblioteka. Kao predava či, sa pažnjom smo pratili aktivnosti društvenog centra i radujemo se eventualnom pozivu da predstavimo svoja istraživanja u ovakvom kontekstu, bilo u oslobođenom prostoru u Sibinjanin Janka, bilo na nekom drugo mestu slične prirode.\nKonačno, podsećamo kako državne institucije, tako i konkretne pripadnike oružanih snaga koji na ulici sprovode državni monopol sile, da zakoni i institucije postoje da bi štitili slabije od jačih, a ne jače od slabijih. Osnovna funkcija zakona i institucija koje u našem zajedništvu gradimo jeste da pomognu u održanju prava na elementarnu i dostojanstvenu egzistenciju, ali i života koji je ispunjen na političkom, kulturnom i umetničkom planu . Pravo na vlasništvo upravo je jedna je od ovih institucija koje moraju imati regulativni, a ne apsolutni, fetišistički karakter, i kao takvo ono ne može biti preče od prava na dostojanstven život. Trenutak kada pripadnici vojske stoje naoružani u borbenoj opremi, braneći napuštenu zgradu od umetnika i aktivista, upravo je trenutak u kome je pravo na vlasništvo dovedeno do grotesknog apsurda.\nNaposletku, pozivamo naše koleginice i kolege koji se bave istraživačkim i naučnim radom da se pridruže našoj solidarnoj podršci Društvenom centru NNK.


"Britanski sud neće dozvoliti izručenje Ganića Srbiji" - Klix.ba\n"Britanski sud neće dozvoliti izručenje Ganića Srbiji"\n22.3.2010. u 22:05\nDamir Arnaut, pravni savjetnik bivšeg člana ratnog predsjedništva BiH Ejupa Ganića izjavio je da britanski sudovi neće dozvoliti da njegov branjenik bude izručen Srbiji.\nArnaut je za beogradske medije rekao da će 25. marta pred londonskim sudom biti održano ročište, na kojem će Ganićeva odbrana prezentovati dokaze da je zahtjev Srbije potpuno neosnovan i tražiti njegovo odbacivanje.\n"Najverovatnije će iduće sedmice biti zakazano ročište, na kojem će tužilaštvo, koje zastupa Srbiju u ovom postupku, imati priliku da ponudi dokaze, ukoliko ih bude imalo", rekao je Arnaut.\nArnaut je objasnio da ovaj proces ide svojim tokom i da se nada se da neće biti potrebno više od dva ročišta da se dokaže neosnovanost zahtjeva Beograda.\n"Ukoliko je Srbija dostavila dokaze, Ministarstvo unutrašnjih poslova Velike Britanije treba da certifikuje taj zahtjev. Ukoliko se to ne dogodi do 13. aprila, prema britanskom zakonodavstvu, Ganić će automatski biti pušten na slobodu", rekao je Arnaut.\nOn je podsjetio da Srbija ima rok do 13. aprila da dostavi zahtjev za ekstradiciju.\nPrema njegovim riječima, postoje "različite informacije o tome da li je Srbija već dostavila zahtjev za Ganićevu ekstradiciju".\n"Britanansko tužilaštvo još nema informaciju da li je zahtjev dostavljen ili nije, jer se on dostavlja Home officeu. Tek ukoliko Home office odluči da ga certifikuje, onda ga prosljeđuje dalje sudovima i tada ćemo o njemu biti zvanično upoznati", rekao je Arnaut.\nKomentarišući izjavu predsjednika Srbije Borisa Tadića da njegova zemlja neće insistirati da Ganić bude izručen Srbiji, Arnaut je rekao da "očekuje da će ovu izjavu pratiti konkretna djela".\n"Ukoliko ta djela dovedu do toga da ovaj proces bude okončan do 13. aprila, vidjećemo to kao znak za moguću saradnju između BiH i Srbije. Ukoliko se proces oduži i uđemo u dug sudski postupak, šanse za saradnju između dvije zemlje biće svedene na najniži mogući nivo", rekao je Arnaut.\nEjup Ganić uhapšen je 1. marta na londonskom aerodromu "Heathrow", po zahtjevu Srbije zbog optužnice koja ga tereti za smrt najmanje 18 vojnika JNA 3. maja 1992. godine u Dobrovoljačkoj ulici u Sarajevu. Zahtjev za izručenje sudstvu Velike Britanije uptile su Srbija i BiH.\n"Gorski udar" u jami Raspotočje, povrijeđeno 13 rudara\n22.03.2010. u 22:19\nObama sutra potpisuje reformu zdravstva\n22.03.2010. u 21:24


Pobednici konkursa za najlepše dekorisanu slavsku trpezu 100.000 dinara – Kruševac PRESS\nAutor J. Marković\t Poslednje ažuriranje 13.10.2015.\nNagradni konkurs Zlatne C kafe “Srbijo, ruke ti se pozlatile” ušao je u završnicu.\nPrijavama za najlepše dekorisanu slavsku trpezu, koje se mogu poslati do 21. decembra ove godine, započeta je četvrta i ujedno poslednja etapa u okviru velikog nagradnog konkursa Zlatne C kafe “Srbijo, ruke ti se pozlatile”. U četvrtoj fazi, koja je počela 1. oktobra biće izabrana još jedna pobednica koja će osvojiti vrednu glavnu novčanu nagradu i 10 kreativnih učesnica, koje su nagrađene iznosom u visini 5.000 dinara i setom Zlatne C kafe.\nKonkurs ima za cilj da oda priznanje kreativnosti i trudu svih žena širom Srbije kada su u pitanju rukotvorine koje stvaraju u svojim porodicama i domovima a žiri će u poslednjoj etapi predvoditi cenjeni gastronom Nenad Gladić, poznat u javnosti kao Lepi Brka.\nNenad Gladić alijas Lepi Brka je predsednik žirija nagradnog konkursa\nDo sada je, od početka konkursa 16. marta ove godine, pristigao veliki broj radova iz cele naše zemlje koji na najlepši način čuvaju od zaborava veštine kojima se izrađuju naše tradicionalne rukotvorine.\nU prethodne tri faze konkursa odabrane su pobednice u kategoriji najlepše dekorisanog Uskršnjeg jajeta, zatim najlepšeg tradicionalnog ručnog rada i najboljeg recepta za tradicionalno jelo koje su nagrađene sa po 100.000 dinara.\nNajlepša Vaskršnja jaja\nVaše prijave za četvrtu etapu konkursa u kojoj se bira najlepše dekorisana slavska trpeza možete poslati putem web stranice www.ruketisepozlatile.rs tako što ćete priložiti fotografiju slavske trpeze, koju ste dekorisale zajedno sa fotografijom fiskalnog računa, kao dokaz kupovine pakovanja 200 grama “Zlatne C kafe”.\nNa samoj trpezi neophodno je da se nađe i pakovanje “Zlatne C kafe”. Ukoliko niste u mogućnosti da se prijavite putem web stranice, prijavu možete obaviti putem časopisa “Blic Žena” tako što ćete popunjenu pristupnicu, fotografiju Vaše trpeze i fiskalni račun kao dokaz o kupovini pakovanja 200 grama “Zlatne C kafe”, poslati na adresu: Poštanski fah 40, 11070 Novi Beograd, sa naznakom za konkurs “Srbijo, ruke ti se pozlatile”.\nC kafaLepi Brkanagradni konkursruke ti se pozlatileslavaSrbijoZlatna C kafa\nEdukacije za bolju bezbednost u saobraćaju


Sami zajedno Istaknut\nDizajn korica knjige Sami zajedno\nŠeri Terkl smatra da danas čovek ne može da živi ni trenutak bez tehnoloških uređaja, kao što su mobilni telefon ili laptop. Takođe, na virtuelnim mestima, kao što je internet, može početi svoj drugi život stvaranjem avatara, može izmeniti život i stvoriti profil koji želi da predstavi drugima i osećati da je svoj gospodar.\nNova tehnologija je zavodljiva jer pruža mogućnosti koje podilaze ljudskoj ranjivosti. Savremeni čovek voli da živi povezan sa drugima novim tehnologijama. Ali, mesta gde ljudi treba da sarađuju sve više postaju socijalne zbirke umesto javnih prostora. Danas sve više ljudi obeležava svoje odsustvo govoreći mobilnim telefonima ili gledajući u njihov ekran. Oni se odjavljuju iz fizičkog sveta i prijavljuju u virtuelni prostor, i na taj način prestaje interakcija sa ljudima koji ih okružuju. Čak i kada putuju u udaljena mesta daleko od kuće, pokušavaju da se "druže" sa svojim prijateljima ili voljenim osobama ostvarajući prisustvo na mreži, kako bi održali kontakt sa njima.\nKonektovanost savremenom čoveku nudi iluziju druženja bez obaveza koje nosi tradicionalno prijateljstvo i omogućava stvaranje emocionalnog stila u kome se ne uvažavaju sopstvena osećanja sve dok ona nisu komunicirana. Često se radije bira tastatura umesto ljudskog glasa, koristi govorna pošta ili šalje mejl. Tako se smanjuje direktan kontakt sa ljudima, razvodnjava njegova priroda i obim. Iako savremenom čoveku prija mnoštvo kontakata sa ljudima, on ih istovremeno drži na odstojanju i uvek postoji mogućnost da se sakrije i tako zadrži kontrolu. Na taj način savremeni čovek postaje usamljen i oseća stalni strah od bliskosti.\nKoristeći novu tehnologiju ljudi osećaju da su poboljšali svoje sposobnosti, povećali efikasnost, uštedeli vreme, a ustvari završavaju prikovani za kompjutere ili mobilne telefone. Tehnologija dovodi do toga da budemo zauzetiji nego ikad, i zato se traže onlajn odnosi koji su prilagođeni našim potrebama i koji deluju kao da nose manji emotivni rizik. Umreženi uređaji, takođe vrše pritisak na nas i ponekad poželimo da pobegnemo od toga, i osećamo da nemamo prostora da dišemo dok smo povezani sa drugima sve vreme.\nOno što danas fascinira nije pitanje kakve će biti mogućnosti nove tehnologije, već kakvi ćemo mi biti. Odgovor Šeri Terkl izvodi iz anegdote na početku knjige Sami zajedno. Ona prikazuje mladu devojku koja treba da ide na intervju za dadilju, dok razgovara sa svojim cimerom u stanu, i unosi tekst na svoj BlackBerri. Njeni palčevi su u zavojima. Unos reči povreda, za Šeri Terkl nije zabrinjavajući deo. Međutim, kada mladoj devojci cimer predloži da ode na intervju za posao, koji je od njenog stana udaljen samo 15 metara, ona mu kaže: "O, ne. Ja nikada ne bih to uradila. To bi bilo nametljivo. Ja ću otkucati poruku." Šeri Terkl zaključuje da je očigledno reč o razmeni: "Naši umreženi životi nam omogućavaju da se sakrijemo jedni od drugih, čak i kada smo provezani jedni sa drugima."\nKorišćenje nove tehnologije počinjemo sa uverenjem da će nam ona omogućiti kontrolu, a završavamo time da smo kontrolisani. Šeri Terkl ističe da je metafora "zavisnost", vezana uz nove tehnologije neprimerena, jer poručuje da nešto što je neophodno treba odbaciti. Ona kaže: "To je nešto čije korišćenje moramo da prilagodimo svojim stvarnim potrebama, na način koji je najadekvatniji, i u našem najboljem interesu."\nPročitano 1795 puta\tPoslednji put izmenjeno Petak, 26 Juli 2019 10:34\nViše iz ove kategorije « Oblikovanje slike o sebi\tDžordž Orvel - Glad, patnja i razočaranje, govorio je, nepromenljivi su zakoni života »\nVi ste ovde: Home Društvo Sami zajedno


PAVIĆ: Sarajevu, a i nekima u Beogradu, malo što Putin zna da Srpska ne da BiH da uvede sankcije Rusiji\n21-06-2022 18:30 Stav Prenosimo\nNedugo posle sastanka srpskog člana Predsedništva BiH Milorada Dodika sa predsednikom Ruske Federacije Vladimirom Vladimirovičem Putinom, u beogradskim medijima Informer, Alo i Pink osvanuli su naslovi koji su taj očigledno pozitivan i srdačan sastanak predstavili u sasvim suprotnom svetlu.\nZa objektivno nastrojene medije, koji čak ne moraju da budu ni srpski orijentisani, sigurno bi bilo logičnije da u naslov stave neke od reči koje odražavaju suštinu onoga što je Putin izgovorio: ”Rusija visoko ceni Dodikov stav u vezi sankcija Rusiji”, ”Putin potvrdio veoma dobre odnose sa Republikom Srpskom”, ”Rusija jasno razlikuje stav Srpske od stavova ostatka BiH”…\nBilo koji od ovih naslova bi adekvatno preneo suštinu Putinovog kratkog obraćanja Dodiku. Uostalom, neka čitaoci sami procene, ili prema prevodu sa sajta RTRS ili prema izvornom ruskom transkriptu sa sajta Predsednika RF:\n”Nažalost, u trenutnim uslovima sa BiH imamo određene poteškoće u vezi sa pridruživanjem sankcijama, ali znamo vašu poziciju i visoko je cenimo. Uprkos svim poteškoćama, odnosi se nastavljaju i razvijaće se, pogotovo sa onima koji žele da održe ove odnose. I koliko ja znam, Vi ste jedna od tih osoba - rekao je Putin, objavljeno je na sajtu Kremlja nakon sastanka Putina i Dodika koji je večeras održan u Sankt Peterburgu.”\nMeđutim, gore-navedeni mediji su, na osnovu gore-izrečenog, ipak izabrali sledeći zajednički naslov: ”Putin potvrdio: Bosna i Hercegovina je uvela sankcije Rusiji”.\nSasvim očekivano, portal BN Televizije iz Bijeljine se nije zadovoljio običnim kopipejstom, već ih je i nadmašio: ”Putin potvrdio: BiH uvela sankcije Rusiji, Dodik lagao!”\nOčigledno je da je pomenutim medijima bilo bitno da dokažu da je BiH uvela sankcije Rusiji. Iako nije.\nMožda Putin nije bio kristalno jasan u obraćanju Dodiku po tom pitanju, ali ruski ambasador u BiH, Igor Kalabuhov, svakako jeste. Naime, u istorijskom obraćanju Narodnoj skupštini Republike Srpske na posebnoj sednici održanoj 6.6.2022. Kalabuhov je rasvetlio stvar, rekavši da ”delovanje pojedinih diplomata iz BiH ne možemo smatrati odrazom konsolidovane pozicije BiH”.\nPrevedeno na jednostavniji jezik, Kalabuhov je jasno rekao da Rusija ne smatra legitimnim samovoljne poteze i istupe pojedenih diplomata BiH koji nemaju pravno utemeljenje u zvaničnim odlukama nadležnih organa te države. Upravo zato, zahvaljujući Republici Srpskoj, Ruska Federacija i dalje svrstava BiH u red prijateljskih zemalja.\nA o kakvim se to nelegitimnim potezima radi?\nIzmeđu ostalog o onim zbog kojih je Milorad Dodik pokrenuo krivični postupak protiv ministarke spoljnih poslova BiH Bisere Turković i ambasadora BiH u UN Svena Alkalaja, kao i svih diplomata BiH koji su zloupotrebili svoj položaj.\n”Pojedinci iz političkog Sarajeva pridružuju se sankcijama Rusiji bez saglasnosti Republike Srpske i predstavljaju to kao geopolitiku BiH, što nije tačno,” izjavio je Dodik.\nA kako je Dodik par sedmica ranije detaljno objasnio u intervjuu za Sputnjik:\n„Jedino nadležno mesto za utvrđivanje spoljne politike po Ustavu BiH je Predsedništvo. Specifičan politički sistem u BiH dovodi u poziciju ministra spoljnih poslova da je on samo tehničko lice za sprovođenje stavova Predsedništva. On nema širinu, niti ima značaj u tome. Dakle, nijedan spoljnopolitički stav ne može izaći iz BiH ako nije usvojen konsenzusom u proceduri utvrđenoj Ustavom i Poslovnikom o radu Predsedništva. Znači, ovde imamo urušavanje Dejtonskog sporazuma i to nije ništa novo za BiH.”\nUprkos tome, prema navodima Radija Slobodne Evrope od 3.6.2022, odnosno rečima jednog savetnika Turkovićeve, ”BiH se 34 puta od ukupno 36 izjava pridružila” deklaracijama Evropskog saveta kod uvođenja različitih sankcija EU protiv Rusije. Uz to, prema zvaničnim informacijama Evropskog saveta, BiH se ”uskladila sa Evropskom unijom” kod sankcionisanja nekoliko stotina pojedinaca i kompanija iz Rusije.\nIsti članak, međutim, citira i Dodikovog savetnika, Radovana Kovačevića, koji suštinski ponavlja ono što je rekao i Dodik za Sputnjik:\n„Činjenica je i da bilo kakva sankcija ne može biti realizovana i pravosnažna u BiH dok odluku o njoj ne donese Predsedništvo, Savet ministara i Parlamentarna skupština BiH… institucije BiH neće doneti takvu odluku dok su u njima Milorad Dodik i SNSD.”\nDodatno, Radio Slobodna Evropa je bila dovoljno profesionalna da napomene da, mada je predsednik Srbije ”krajem maja izjavio da je BiH uvela sankcije Rusiji dajući na sve 23 deklaracije pozitivno mišljenje protiv Rusije”, on ”ne misli da to ima veze s Republikom Srpskom”.\nTu je sve jasno. Radi se o vrlo drskoj i bezočnoj uzurpaciji muslimanskih političara u BiH, koji su, po ko zna koji put, uz podršku najmoćnijih zapadnih ”demokratija” prekršili Dejtonski sporazum, odnosno Ustav BiH, koji čini Aneks 4 tog sporazuma, prema čijem Članu 5 je Predsedništvo BiH nadležno za vođenje spoljne politike BiH.\nValjda je to ta ”vladavina prava” koju uporno pokušavaju da uteraju razni zapadni izaslanici za ove prostore svih ovih godina.\nDakle, jasno je da BiH nije legalno uvela nikakve sankcije Rusiji, i da sama Rusija, koje bi to valjda trebalo najviše da se tiče, smatra da BiH nije formalno uvela nikakve sankcije protiv nje.\nI takođe je jasno da Rusija vrlo dobro shvata da na takvom stanju stvari ima da zahvali isključivo Republici Srpskoj, odnosno vladajućoj većini u Srpskoj i njenim predstavnicima u zajedničkim organima BiH.\nZato je Dodik tako srdačno primljen u Sankt Peterburgu, zato je i pozvan na novi sastanak u septembru na kojem će biti razgovarano o realizaciji projekata gradnje gasovoda u Srpskoj i dve nove elektrane, zato je cela BiH dobila cenu gasa rezervisanu za prijateljske zemlje – iako je to samo Republika Srpska objektivno zaslužila.\nA o tome zašto su pogrešno predstavili suštinu vrlo važnog susreta Putin-Dodik u Sankt Peterburgu, zašto su prećutali hrabru, višemesečnu borbu Republike Srpske koju je prepoznala zvanična Moskva, zašto su, dodatno, time legitimisali bezakono i antidejtonsko divljanje političkog Sarajeva i zašto su, na kraju, izostavili i sam stav predsednika Srbije da javno deklarisane sankcije BiH nemaju veze sa Republikom Srpskom – odgovor javnosti sa obe strane Drine duguju odgovorni mediji.\nZašto je predsednik pokreta Oslobođenje Mlađan Đorđević najnoviji sporazum između Beograda i Prištine nazvao „novom Vučićevom izdajom“ pročitajte OVDE.\nVISOKO CENIMO VAŠU POZICIJU: Putin Dodika pozvao na novi razgovor u septembru


Vladimir Safronkov - Sputnjik Srbija\nŽestok klinč dveju moćnih sila za Srpsku: Rusi sasuli Zapadu istinu u lice\nRaspravu ambasadora država-članica SB UN o situaciji na KiM obeležili su suprotstavljeni stavovi o potrebi daljeg angažovanja Unmika, statusu i napretku Kosova, ali i jednoglasan poziv na nastavak dijaloga Beograda i Prištine.\nKremlj: Primereno obraćanje Safronkova u SB UN\nPortparol Kremlja Dmitrij Peskov izjavio je da je nastup zamenika stalnog predstavnika Rusije u UN Vladimira Safronkova u UN prihvatljiv.\nNa zasedanju Saveta bezbednosti UN 12. aprila raspravljalo se o nacrtu rezolucije kojom se osuđuje hemijski napad u Siriji, koji su predložile Velika Britanija, Francuska i SAD. Rusija je stavila veto na dokument, između ostalog i zbog „optužujućeg smera“ prema sirijskom režimu.\nRusija: Još nema pomaka u istrazi o Idlibu\nOrganiizacija za zabranu hemijskog oružja nije učinila ništa kada je reč o istrazi povodom incidenta o navodnom hemijskom napadu u Idlibu, što izaziva veliku zabrinutost, izjavio je zamenik stalnog predstavnika Rusije pri UN Vladimir Safronkov.\nRusija u UN: Agresija SAD u Siriji doprinosi jačanju terorizma\nAgresija SAD prema Siriji samo doprinosi jačanju terorizma, izjavio je zamenik stalnog predstavnika Rusije pri Ujedinjenim nacijama Vladimir Safronkov na vanrednoj sednici Saveta bezbednosti UN sazvanoj povodom američkog napada na avio-bazu u Siriji.\nPariz, London i Vašington krenuli putem sukoba oko Sirije\nVelika Britanija, SAD i Francuska su krenule putem sukoba stavljanjem na glasanje u Savetu bezbednosti UN rezoluciju kojom bi se uvele sankcije Siriji zbog korišćenja hemijskog oružja, izjavio je zamenik stalnog predstavnika Rusije pri toj organizaciji Vladimir Safronkov.\nSjedinjene Američke Države smatraju da Savet bezbednosti Ujedinjenih nacija treba da usvoji rezoluciju u vezi sa upotrebom hemijskog oružja u Siriji. Rusija se ponovo izjasnila protiv ovog dokumenta.\nRusija: Zapad ništa ne čini da reši humanitarni problem u Alepu\nZamenik ruskog ambasadora u UN Vladimir Safronkov optužio je SAD i njihove zapadne partnere da ništa ne čine kada je reč o humanitarnom problemu u najvećem sirijskom gradu Alepu, kao i da politizuju to pitanje.\nSafronkov: SB UN neće podržati zatvaranje sirijsko-turske granice\nPartneri Rusije u Savetu bezbednosti Ujedinjenih nacija neće podržati inicijativu o zatvaranju tursko-sirijske granice, izjavio je zamenik stalnog predstavnika Rusije pri toj instituciji Vladimir Safronkov.


Konferencija: MEDIJSKA PISMENOST I NOVA KREATIVNOST | NNŠ\n1.Kreativni potencijal Digitalnog pogona\n2.Onlajn školovanje i medijska produktivnost\n3.Medijska kritika i medijski aktivizam: projektno učenje u školi\nSvi koji žele da se posredstvom Zoom platforme uključe u rad konferencije mogu se prijaviti do četvrtka, 26. novembra na mejl info@bibliotekaplus.rs. Napominjemo da je broj učesnika koji će Konferenciju moći da prate na ovaj način ograničen.\nBudući da će prijavljeni učesnici dobiti sertifikat/potvdu o učešću, molimo vas da u prijavi navedete ime i prezime i ustanovu/organizaciju u kojoj ste angažovani. Poziv/link za učešće će vam biti poslat u elektronskoj poruci najkasnije do petka, 27. novembra u 10h.\nKonferencija će, takođe, biti emitovana na internetu, a linkovi će biti objavljeni na stranici projekta Digitalni pogon https://medijskapismenost.org.rs/\nPrethodni članakSvetski dan televizije Sledeći članakNadležni organi hitno da pronađu one koji prete Dinku Gruhonjiću i njegovoj porodici


Bez savršenog zvuka filmsko iskustvo nije kompletno | PC Press\n30. decembar 2019. PC Press\nZamislite da ste u bioskopu. Pred vama je platno na kojem vidite i najsitnije detalje filma, a zvuk vas okružuje sa svih strana, tako da čujete korake, automobile i šapat glavnog junaka kao da ste i sami učesnik u sceni. Sada zamislite da ste na koncertu svog omiljenog benda, čiji ste nastup godinama čekali. Televizori nove generacije vam omogućavaju upravo to – da kroz sliku od čak 33 miliona piksela iskusite sve što film, muzički video ili snimak sa koncerta vizuelno može da ponudi, a šta je sa zvukom? Moderni uređaji zasigurno pružaju dobre performanse i na ovom polju, ali da bi korisnici imali potpun, zaokruženi audio-vizuelni doživljaj, industrija je otišla korak dalje u inovacijama i napravila soundbar.\nNije reč o klasičnim zvučnicima, već o potpuno drugačijem zvučnom iskustvu, koje vas stavlja u centar zbivanja stvarajući efekat okružujućeg zvuka, čime se kompletira vizuelni doživljaj. Soundbar sistemi su karakteristični jer imaju glavni zvučnik, koji je izduženog oblika, kako bi bio zgodan da se pozicionira ispod ili iznad televizora. Uz njega dolazi i moćni subwoofer koji čini da basovi i duboki tonovi imaju autentičan zvuk.\nAko imate moderan televizor poput nekog od Samsung QLED modela, definitivno vam je potreban i adekvatan audio uređaj koji će vam obezbediti besprekorno iskustvo. Baš zato, Samsung ima asortiman najkvalitetnijih soundbar sistema čiji zvuk, korisničko iskustvo i konektivnost nemaju konkurenciju. Soundbar modeli HW-Q90R, Q80R i Q70R transformišu gledanje televizije u doživljaj koji ne može da se uporedi sa onim iz prethodnih decenija, jer vaš uređaj sada postaje idealan za sve vrste sadržaja – od filmova i utakmica, preko televizijskih emisija, sve do muzičkih videa. Ovi modeli poseduju Dolby Atmos i DTS: X tehnologiju zvuka, koja je zaslužna za njihove vrhunske performanse.\nUz pomoć Samsung Acoustic Beam tehnologije, HW-Q70R soundbar pruža iskustvo okružujućeg zvuka, koji dolazi sa svih strana dok gledate najnovije akcione filmove. Upravo je ova tehnološka inovacija ono što svakom zvuku dodeljuje poziciju, odnosno tačku u trodimenzionalnom prostoru, tako da eksploziju koja se odigrava u levom delu scene i u stvarnosti čujete sa leva, istim intenzitetom kao na fimu.\nModel HW-Q80R je karakterističan po zvučnicima koji poseduju integrisane up-firing drajvere, zahvaljujući kojima se zvučni talasi reprodukuju u gornjem delu prostorije i stvaraju osećaj da zvuk dolazi direktno sa plafona. Ako gledate snimak koncerta neke od legendarnih rokenrol grupa iz osamdesetih, zahvaljujući efektu okružujućeg zvuka koji stvara vaš soundbar, imaćete utisak da ste se vratili nekoliko decenija unazad i uživo prisustvovali tom spektaklu.\nDodatni, zadnji bežični zvučnici inovativnog modela HW-Q90R uz side-firing drajvere čine da vas izvori zvuka okružuju sa svih strana, pa ćete se osećati kao da ste na fudbalskom stadionu. Dodatna pogodnost je to što ovi napredni soundbar uređaji mogu da se kontrolišu bežično, putem pametnih telefona, dok jačinu zvuka sami prilagođavaju potrebama aktuelnih scena.\nRanije je bilo nezamislivo doživeti pravo iskustvo gledanja najnovijih blokbastera izvan bioskopske sale. Međutim, ogroman ekran, slika na kojoj vidite svaki detalj i okružujući zvuk koji vas uvlači u scenu, postali su realnost današnjih domova, tako da su jedino još kokice ono što vam nedostaje. A za to ćete morati da se pobrinete sami.\nTagovi: QLED, Samsung, Soundbar\n← Microsoft Outlook sada ima više od 100 miliona instalacija na Androidu\nU Kini osuđen naučnik koji je modifikovao genetski sadržaj embriona →


Media centar dostavio menadžmentu RTCG komentare na programske planove za 2021. – Media centar\nMedia centar ukazuje da je u centralnoj informativnoj emisiji Dnevnik 2 potrebno pružiti javnosti više relevatnih informacija iz lokalnih sredina, obrađivati lokalne probleme građana i pratiti rad lokalnih samouprava. Životne teme treba da imaju prednost u odnosu na protokolarne aktivnosti najviših javnih funkcionera.\nPo mišljenju Media centra, u okviru informativnog programa planiranog za 2021. godinu primjetan je veliki broj emisija u centralnom terminu (prime time-u) od kojih se neke po konceptu preklapaju, pa smo predložili da se neke od njih uklone iz programske šeme.\nU planu za 2021. godinu našla se i emisija „Teleskopija“ koja je dospjela u fokus javnosti nakon nedavnog neprofesionalnog ispada autorke Tamare Nikčević. Media centar je tražio od menadžementa TVCG da odmah raskine ugovor sa Tamarom Nikčević i ukloni ovu emisiju iz programskog plana za 2021. godinu. Novinarka Nikčević svojim pogrešnim shvatanjem novinarske profesije i služenja javnom interesu nije nikada ni trebala da bude angažovana na nacionalnoj javnoj televiziji, jer je svojom jednostranošću i pristupom dodatno kompromitovala RTCG kao medij društva, odnosno svih crnogorskig građana i građanki, što je eskaliralo u vidu profesionalno i ljudski neprihvatljivih optužbi na račun ambasadorke SAD u Crnoj Gori, izrečenih u emisiji koja je bila na programu 8. decembra 2020. godine. Emisija ‘Teleskopija’, predstavljena je kao emisija koja će se baviti “društvenim pitanjima regionalnog karaktera”, ali je očigledno odstupala od proklamovanog koncepta, uz kršenje profesionalnih principa i standarda a služila je isključivo za saopštavanje stranačkih poruka dojučerašnje vlasti. Media centar je predložio uklanjanje ove emisije iz programsko-produkcionog plana za 2021. godinu.\nU planu za 2021. godinu su samo dvije epizode emisije “Mehanizam” koje su planirane projektom podržanim od ambasade SAD. Media centar predlaže da se poveća broj emisija redakcije za istraživačko novinarstvo i pripremi novi serijal koji ukazuje na anomalije u vršenju javnih poslova i zloupotrebama državnih resursa. Media centar smatra da je neophodno povećati prisutnost problematike manjinskih zajednica u svim segmentima informativnog progarama. U emisijama koje se objavljuju u prime time-u veoma rijetko gostuju pripadnici manjiskih naroda i potrebno je povećati njihovo učešće. Sredstva za produkciju dječijeg programa, obrazovnog programa, naučnog programa, treba da budu uvećana.\nU sklopu dokumentarnog programa planirano je u 2021. godini više emisija koje imaju za cilj da se bave Srpskom pravoslavnom crkvom (SPC) u Crnoj Gori. Planirana je emisija “Mantija umjesto kravate” koja će biti posvećena političkom djelovanju SPC u Crnoj Gori. U serijalu od tri emisije pod nazivom “Uništeno blago”, tretiraće se uloga SPC u vezi sa “degradacijom” kulturne i sakralne baštine. U emisiji pod radnim nazivom “Blagoslov za ćutanje” planirano je da se obradi tema pedofilije i seksualnog uznemiravanja u pravoslavnoj crkvi: “Budući da SPC djeluje i na teritoriji Crne Gore, smatramo da je u interesu javnosti i u našoj zemlji da, kroz istraživački dokumentarac, govorimo o toj gotovo zabranjenoj temi.” (izvod iz nacrta plana).\nMedia centar smatra da se iz nacrta programsko-produkcionog plana jasno uočava namjera Redakcije dokumentarnog programa da se bavi isključivo SPC a ne svim vjerskim zajednicama, što stvara sumnju u dobre namjere TVCG. Nesporno je da su teme učešća vjerskih zajednica u političkom životu, upravljanje kulturnim nasljeđem i pedofilija u vjerskim organizacijama veoma intersantne za javnost, ali ostaje nejasno zašto se samo jedna vjerska zajednica izdvaja i postaje predmet pažnje redakcije dokumentarnog programa. Ovakav, jednostran, pristup bi se mogao dovesti u vezu sa predstojećim popisom i političkim dešavanjima u Crnoj Gori a nepažljiva i neprofesionalna obrada pomenutih tema bi produbila podjele u državi, što svakako nije uloga javnog servisa. Dokumentarni film “Svjedok Božije ljubavi”, posvećen Amfilohiju Radoviću, koji je mimo programsko-produkcionog plana emitovan u februaru ove godine, izazvao je snažne reakcije u javnosti zbog načina interpretiranja činjenica. Ovo prethodno iskustvo sa istom redakcijom i autorkom izaziva sumnju u profesionalne namjere i zloupotrebu javnog servisa u političke svrhe. Valja napomenuti da se Savjet RTCG nije bavio kršenjem programsko-produkcionog plana kada je emitovana dokumentarna emisija “Svjedok Božije ljubavi” i nije sankcionisala odgovorne za kršenje zakonske procedure.\nU okviru programsko-produkcionog plana nije predviđeno učešće Crne Gore na pjesmi Evrovizije a samim tim ni izbor predstavnika naše države na ovom takmičenju. Predlažemo da se ovaj segment plana promijeni i da se organizuje takmičenje domaćih izvođača i autora za predstavnika Crne Gore na Evroviziji. Uloga RTCG je da podržava razvoj domaće kulturne i umjetničke scene i daje podršku afirmisanju mladih umjernika. Učešće na ovom takmičenju je svakako veliki podstrek za domaće autore i izvođače koji, osim nastupa, imaju priliku da promovišu Crnu Goru.\nMedia centar će pratiti dalja dešavanja i odluku Savjeta RTCG u vezi sa programsko-produkcionim planovima za 2021. godinu.


BiH mora što prije formirati vlast, reformirati pravosuđe i javnu upravu - Narod.ba\nKomesar za politiku susjedstva i proširenje Johanes Han (Johannes Hahn) danas će pred Vanjskopolitičkim odborom u Parlamentu EU iznijeti izvještaj o napretku zemalja zapadnog Balkana, a u sklopu toga predstavit će i mišljenje Evropske komisije o aplikaciji BiH za kandidatski status. Osnovni preduvjet U isto vrijeme, šef Delegacije Evropske unije u BiH i specijalni predstavnik […]\nKomesar za politiku susjedstva i proširenje Johanes Han (Johannes Hahn) danas će pred Vanjskopolitičkim odborom u Parlamentu EU iznijeti izvještaj o napretku zemalja zapadnog Balkana, a u sklopu toga predstavit će i mišljenje Evropske komisije o aplikaciji BiH za kandidatski status.\nU isto vrijeme, šef Delegacije Evropske unije u BiH i specijalni predstavnik EU u BiH, ambasador Lars-Gunar Vigemark (Gunnar Wigemark) danas bi trebao članovima Kolegija oba doma Parlamentarne skupštine Bosne i Hercegovine uručiti mišljenje Evropske komisije.\nTako će predsjedavajuća Predstavničkog doma Parlamentarne skupštine (PS) BiH Borjana Krišto (HDZ BiH) i predsjedavajući Doma naroda Bakir Izetbegović (SDA) sa zamjenicima Nebojšom Radmanovićem (SNSD) i Denisom Zvizdićem (SDA) te Draganom Čovićem (HDZ BiH) i Nikolom Špirićem (SNSD) biti prvi bh. zvaničnici koji će vidjeti šta piše u tom dokumentu. Prema trenutnim informacija, mišljenje će biti pozitivno, ali uz brojne uvjete.\nKako saznaje „Avaz“, poziv na što hitnije formiranje vlasti u našoj zemlji dominira mišljenjem Evropske komisije o zahtjevu za članstvo u EU.


Vlada FBiH: Odluka o dodjeli sredstava bit će poništena!? - IlijasNet\nIlijasNet/BiH/Vlada FBiH: Odluka o dodjeli sredstava bit će poništena!? *Arhiva\nVlada FBiH: Odluka o dodjeli sredstava bit će poništena!? *Arhiva\nRedakcija 4. Aprila 2020.\nPosljednju odluku Vlade Federacije Bosne i Hercegovine o raspodjeli novca općinama i gradovima u borbi protiv koronavirusa, čelnici određenih lokalnih zajednica su doveli u pitanje.\nReagirali su mnogi zvaničnici, a kako prenose mediji odluka će biti poništena.\nTako na spisku finansijske pomoći prednjači Novi Travnik s 1,2 miliona KM, zatim Živinice i Kupres sa po 700.000 KM, Široki Brijeg 550.000 KM i drugi, dok se na dnu liste nalaze Banovići, Drvar, Donji Vakuf, Ilijaš, Visoko, Bosansko Grahovo i Foča sa po 40.000 KM te na posljednjem mjestu s najmanjim iznosom Tešanj koji je dobio tek 30.000 KM prenosi Avaz.\nU FBiH ukinuta zabrana kretanja mlađim od 18 i starijim od 65 godina,


Predsednik društva lobista Srbije Nenad Vuković održao predavanje o uvek aktuelnoj temi – lobiranje kod nas i u svetu - Univerzitet Metropolitan\nPredsednik društva lobista Srbije Nenad Vuković održao predavanje o uvek aktuelnoj temi – lobiranje kod nas i u svetu\nNenad Vuković predsednik Društva lobista Srbije, održao predavanje na Univerzitetu Metropolitan u Beogradu, u petak 7. aprila 2017. godine. Tema predavanja je bila „Savremeni trendovi lobiranja u Srbiji i svetu“, gde je predstavljena razlika i sam način lobiranja naših lobista i onih u svetu koji su vremenski duže u ovoj sferi.\nU Srbiji je Društvo lobista pokrenuto 2009. godine i na njenom čelu se nalazila profesorka dr Ana Bovan, koja je i dala uvodnu reč ovom predavnju uz profesora dr Sinišu Domazeta. Pokrenuta su mnogobrojna pitanja o lobiranju i prisutni su mogli da saznaju zanimljive informacije i čuju podatke za koje do sada nisu znali.\nOno je što je istakao Nenad Vuković, jeste da lobista veruje u cilj za koji se zalaže i da je to zalaganje za opšte, a ne pojedinačne interese. Takođe je dodao da lobisti nisu političari, već oni koji svojim znanjem, završenom školom, profesionalnom ostvarenošću i dobrim poznanstvima mogu da pomognu. Bitne osobine dobrog lobiste su lični integritet i dobra socijalna mreža.\nU nastavku možete pogledati kako je proteklo predavanje, koje se održalo u okviru predmeta Poslovno pravo –\nponedeljak, april 10, 2017|Novosti|


Projekat “Jačanje think-tank kapaciteta u borbi protiv korupcije” je podržan od Fondacije za otvoreno društvo – Think Tank Fonda iz Budimšpešte. Cilj projekta je da pruži podršku u daljem razvoju i jačanju kapaciteta Centra za monitoring i istraživanje u sferi izrade prijedloga javnih praktičnih politika i zastupanju na bazi činjenica.\nProjekat se sastoji iz niza aktivnosti usmjerenih na jačanje profesionalnih kapaciteta Odjeljenja za istraživanje javnih politika, kao i na resistematizaciju stukture CeMI-ja i inoviranje strateških dokumenata na osnovu kojih funkcioniše naša organizacija.\nU okviru projekta formiran je i Istraživački odbor CeMI-ja, koji čine: Drago Kos, član međunarodne Komisije za borbu protiv korupcije u Avganistanu i predsjednik OECD-ove radne grupe za borbu protiv podmićivanja; Marijana Trivunović – međunarodni ekspert za borbu protiv korupcije i konsultant za OSI; Drino Galičić – saradnik na Univerzitetu u Graz-u i kosultant iz oblasti metodologije za brojne međunarodne organizacije. Ovaj odbor će obezbjeđivati stručnu podršku Odjeljenju za istraživanje javnih politika u procesu istraživanja i pripreme prijedloga politika.\nDo 11 sati glasalo 35,4 odsto birača\nNa parlamentarnim izborima u Crnoj Gori do 11 sati glasalo je 35,4 odsto birača. PR koordinatorka CeMI-ja, Maja Bjelić, kazala...\nĐukanović osvojio najveći procenat glasova\nApril 16, 2018 јун 19, 2018\nKandidat Milo Đukanović osvojio je najveći procenat glasova, 53,8 odsto na predsjedničkim izborima, pokazale su projekcije rezultata na osnovu...\nNovi konkurs za dodjelu malih grantova u oblasti vladavine prava\nFebruary 18, 2019 фебруар 24, 2020\nCentar za monitoring i istraživanje CeMI u partnerstvu sa Centrom za demokratiju i ljudska prava (CEDEM) u okviru projekta...\n[:mn]Održana Nacionalna konferencija „Besplatna pravna pomoć u Crnoj Gori“[:en]National Conference[:][:mn]O projektu[:]


Vesti online / Vesti / Srbija / U Bondstilu se obučavaju i ekstremisti za specijalne zadatke?\nU Bondstilu se obučavaju i ekstremisti za specijalne zadatke?\nČime se Amerikanci tajno bave iza zatvorenih vrata najveće vojne baze koju su izgradili u ovom delu sveta - Bondstilu na Kosovu i Metohiji, ponovo je bilo pitanje koje je ruska delegacija postavila u Ujedinjenim nacijama tokom izveštaja misije Unmika o Kosovu.\ncommons.wikimedia.org/KFOR, Task Force Falcon Public Affairs Office\nOdgovora, kao i dosad, nema, iako bi se morao dobiti jer je ta baza uspostavljena vojnotehničkim sporazumom, posle agresije NATO-a na SRJ 1999. i donošenja Rezolucije 1244.\nČinjenica da se u ovoj bazi nalazi najrazvijeniji visokotehnološki vojni komunikacioni centar u ovom delu sveta, u koji se slivaju i gde se razmenjuju podaci ne samo iz regiona, već i iz dela koji pokriva Bliski i Srednji istok, sama za sebe govori koliko je ta tačka bitna.\nU Bondstilu se nalaze najmoderniji pokretni komunikacioni sistemi koji mogu da uspostave vezu sa celim sistemom komandovanja američkih trupa, mnogo dalje od samog Kosova. Tome treba dodati i operativnu jedinicu koja je zadužena za komunikaciju i takozvano elektronsko ratovanje. Ona se sastoji uglavnom od ljudi iz vojne obaveštajne službe koji su iskustvo sticali u ratovima u Avganistanu i Iraku, a specijalizovani su za izviđanje na daljinu.\nMeđutim, da li se iza zidova ove baze dešava i nešto drugo?\nBaza Bondstil dovodi se u vezu sa obukom albanskih terorista, pre svega za specifične zadatke, ali i u vezu sa ljudima koji se bave švercom droge i pristalicama ID- a.\nČak su i kosovski mediji pisali o tome da se u Bondstilu nalazi upravo i neka vrsta regrutnog centra odakle se Albanci šalju na bliskoistočna ratišta.\nLjudi koji žive u blizini Bondstila tvrde da se glavne aktivnosti tamo dešavaju uglavnom noću i da je tada najživlje. Iz Bondstila nikada niko nije demantovao ovakva pisanja i spekulacije, pa je gotovo nemoguće za običan narod da zna šta se zaista dešava iza ove najveće vojne baze u Evropi.\nSRBIJA Nik Dučić otišao iz Bondstila, dobio poklon od Haradinaja\nSRBIJA Pompeo: Ukinite takse na robu iz Srbije i BiH


Kuman pročitao izjavu sa papira i napustio konferenciju VIDEO - BIGportal.ba\nKuman pročitao izjavu sa papira i napustio konferenciju VIDEO\n22 Septembra, 2021 22 Septembra, 2021 065\nRonald Kuman održao je krajnje neobičnu konferenciju za medije u Barseloni.\nBarselona je doživjela težak poraz od Bajerna u Ligi šampiona rezultatom 3:0, a potom je Granada sa “Kamp Nou” stadiona otišla neporažena (1:1), s tim da je Barsa bila ta koja se spasla poraza u 90. minutu.\nHolandski stručnjak je izašao pred novinare sa pripremljenom izjavom na papiru koju je pročitao i odmah napustio salu.\nNije želeo da odgovara na pitanja predstavnika medija, već je samo rekao:\n“Klub je sa mnom u situaciji rekonstrukcije. Finansijska situacija povezana je sa sportom, što znači da moramo da obnovimo sastav bez velikih ulaganja. Fudbalu je potrebno vreme, mladi ljudi za dve godine mogu da postanu svetske zvezde. Dobra stvar je što će mladi igrači imati mogućnosti kakve su imali Ćavi i Inijesta, ali to zahteva strpljenje. Biće veliki uspeh ako u Primeri ostvarimo visok plasman. U Ligi šampiona ne možete da očekujete čuda”, pročitao je Kuman i napustio salu.\nSledi meč protiv Kadisa koji bi za njega mogao da bude poslednji ukoliko ne ostvari trijumf.\nBarsa je trenutno na osmoj poziciji La lige sa osam osvojenih bodova.


Vesti online / Vesti / Svet / "Vesti" na sajmu u Hanoveru: Srpske kompanije rame uz rame s najjačima\nNa najvećem, i kako u Nemačkoj tvrde, najvažnijem svetskom industrijskom sajmu u Hanoveru, među 6.000 izlagača iz 70 zemalja, svoje proizvode ponudilo je i 12 kompanija iz Srbije i dve iz Republike Srpske.\nLep i prostran: Štand Srbije na sajmu u Hanoveru\nOsam firmi je na zajedničkom štandu Srbije (hala 4 štand B64) i njihov dolazak su organizovale Privredna komora Srbije (PKS) i Razvojna agencija Srbije (RAS).\nFTM iz Zaječara i i Evrotehna iz Konareva imaju sopstvene štandove u hali 21, PPT Inženjering iz Beograda je u hali 20, a PPT Armatgura iz Aleksandrovca je u hali 21. Fabrika alatnih mašina Novi Jelišngrad iz Banjaluke i fabrika aluminijumskih profila Alpro iz Vlasenice, jedine firme iz RS, na zajedničkom su štandu (hala 4 štand G52 ) čiji je dolazak sa još pet firmi iz Federacije organizovala Spoljno-trgovinska komora BiH.\nSve firme iz Srbije i RS istovremeno su i proizvodne i uslužne i uglavnom su prisutne na svetskom i EU tržištu. Metalurg iz Prokuplja svoje odlivke i rezervne delove za industriju mašina i aparata izvozi u Nemačku, Italiju i Švajcarsku, ali su, kako kaže direktor Milovan Stanković, zakoračili i na kanadsko tržište.\nBranislav i Dušan Mihailović\nŠansa za dijasporu\n- Za osnivanje firme u Srbiji zakonski uslovi postali su bolji i više nema onog vremenskog otezanja, jer zahtevi moraju da se reše za 30 dana. Uslov je posedovanje biznis plana, a ako osnivač garantuje da za naredne dve godine može da zaposli 30 radnika, od države dobija i stimulaciju od 10.000 evra po zaposlenom. Mnoge opštine osnivaču daju i zemljište - tvrdi Branislav Mihailović, vlasnik Resora iz Gadžinog Hana.\nResor iz Gadžinog Hana, opštine nedaleko od Niša, postoji samo 25 godina, a na opremanju specijalnih vozila čvrste kooperativne odnose razvio je i sa moćnim firmama kao što su Moro iz Italije i Parker iz Švedske.\n- Srpske firme bile bi na evropskom tržištu daleko konkurentnije kad bi im država pružila bar malo bolju zaštitu od stranih konkurenata. Nijedno tržište nije otvoreno kao tržište Srbije - kaže Branislav Mihailović, direktor Resora, firme koja zapošljava 98 radnika, a svoje proizvode i usluge plasira i u Alžir.\nMing iz Niša nema probleme sa EU tržištem.\n- Naše čelične odlivke (za železnicu, automobilsku i poljoprivrednu industriju), koje 160 radnika proizvodi u tri smene, gotovo sve prodamo u zemlje EU, a veliki kupac je i Nemačka železnica - s ponosom ističe Ljuban Panić.\nMašine po meri: Ana Bosnić i Srđan Đurić\nPrva petoletka iz Trstenika zadržala je poznati znak ranijeg giganta, a svoje hidraulike i pneumatike osim u EU izvozi i u Rusiju i Iran.\nI Sanvi iz Trstenika jedna je od oko stotinu firmi koje su nastale iz giganta Prva petoletka, a Katarina Stanić, menadžer za uvoz i izvoz, kaže da je njena firma na sajmu u Hanoveru šesti put i da su njihovi hidraulici, pumpe i agregati, zahvaljujući susretima na sajmu, našli kupce u Nemačkoj, Holandiji i Rusiji.\n- Naše proizvođačke i uslužne firme mogu da se nose i sa jakim konkurentima u Evropi, ali bi morali da budemo prisutniji u hali 2, među novatorima - ocenio je Vladimir Tomić, viši savetnik Razvojne agencije Srbije.\nIz Čačka do Meksika\nProizvođač gumeno-tehničke robe za mašine u šumarstvu, agroindustriji, prehrambenoj i vodoindustriji PR Hemogum iz Čačka 64 odsto svojih proizvoda izvozi u zemlje EU, a kako kaže inženjer Bojan Biorac, uspešno su počeli da trgovinu razvijaju i sa Dubaijom i Meksikom.\nIz Čačka je i MHS (Mikron-hidraulik solušen), a svoje hidraulike i usluge održavanja i dijagnostike uglavnom plasiraju na tržište zemalja bivše SFRJ, ali marketing menadžer Rade Kojić uveren je da će odškrinuta vrata EU otvoriti preko Portugala, s kojim su pregovori u završnoj fazi.\nVesti u Hanoveru\nSVET "Vesti" u Minhenu: Nemcima dočarali srpske običaje\nDRUŠTVO Pričest i trpeza ljubavi u Pasauu


Povodom Dana državnosti Klas darovao majke-porodilje - AKOS\nHome > Ekonomija > Kupujmo domaće i halal > Povodom Dana državnosti Klas darovao majke-porodilje\nKlas nastavlja praksu društveno odgovornog djelovanja U porodilištima u Mostaru, Tuzli, Zenici, Travniku, Bihaću, Konjicu, Sarajevu i Tešnju poklon paketima prehrambene industrije Klas d.d. Sarajevo darovane su sve majke/porodilje koje su 25. novembra na svijet donijele nove građane BiH. Ovom akcijom, koja je organizovana povodom Dana državnosti BiH, Klas nastavlja praksu svog društveno odgovornog djelovanja.\nU porodilištima u kojima je Klas organizirao akciju darivanja, 25. novembra rođeno je oko 40 beba. Porodilje, kao i osoblje zdravstvenih ustanova, bili su prijatno iznenađeni gestom Klasa i uputili su riječe iskrene zahvalnosti.\nNovorođenčadima i njihovim porodicama Klas želi dug život, i mnogo zdravlja, uspjeha i sreće.\nTagovano Dan državnosti klas kupujmo domaće porod


Naslovna/Društvo/NELIJEČENA OSOBA ZARAZI 10 DO 15 LJUDI Ukoliko primijetite ove simptome PRAVAC DOKTORU\nLane su u Srpskoj prijavljeno ukupno 192 oboljela od tuberkuloze, a svaka neliječena osoba zarazi deset do 15 ljudi u svojoj okolini.\nU Institutu za javno zdravstvo RS naglašavaju da su simptomi aktivne tuberkuloze pluća su kašalj, rjeđe sa ispljuvkom ili krvlju, bol u grudima, slabost, gubitak tjelesne težine, povišena temperatura i noćno znojenje.\n– Tuberkuloza se prenosi putem kapljica iz grla i pluća osoba koje imaju aktivno oboljenje respiratornih organa uzrokovano ovim bacilom. Od ove bolesti najčešće obolijevaju osobe u direktnom kontaktu sa oboljelim, osobe koje žive u kolektivnim i alternativnim smještajima sa lošim higijenskim uslovima života, socijalno ugrožene kategorije stanovništva, djeca i starije osobe, te osobe sa oslabljenim imunim sistemom. Rizik obolijevanja od tuberkuloze takođe povećavaju zavisnost od alkohola i droga, pušenje, šećerna bolest, maligne bolesti, hronična bubrežna bolest, dugotrajna imunosupresivna terapija, transplantacija organa ili postojanje infekcije HIV-om. Za liječenje tuberkuloze koriste se kombinacije antibiotika (tuberkulostatika), u periodu od šest mjeseci – kaže epidemiolog u IJZ Jela Aćimović.\ndjeca Droga HIV kašalj liječenje pušenje Tuberkuloza zdravstvo žene\nPaljenje svijeća za Davida Dragičevića i večeras ispred Hrama: Sutra godišnjica okupljanja Pravde za Davida (VIDEO)\nZahlađenje u Srpskoj, na Kozari snijeg\nNe zaboravite pomjeriti časovnike sat unaprijed\nSDS Lukaču: Ko je ubio Davida?\nZnate li koliko košta bezbjednost vlasnika Fejsbuka?\n„NEĆEMO OPROSTITI“ Dodik rekao da će papi objasniti kakve su zločine ustaše činile Srbima


Danas SB UN,u fokusu brutalna akcija policije na severu KiM - Info 24\nDanas SB UN,u fokusu brutalna akcija policije na severu KiM\nSavet bezbednosti Ujedinjenih nacija u Njujorku razmatraće Izveštaj generalnog sekretara UN o radu UNMIK, a u fokusu zasedanja biće poslednja brutalna akcija kosovskih specijalnih jedinica na severu KiM, uključujući i hapšenje i napad na osoblje Misije UN.\nIzveštaj generalnog sekretara UN o radu UNMIK obuhvata period od 16. januara do 15. maja ove godine i u njemu je navedeno da ozbiljne tenzije između Beograda i Prištine i dalje predstavljaju prepreku nastavku produktivnog dijaloga i da izazivaju zabrinutost među lokalnim i međunarodnim zvaničnicima zbog mogućeg pogoršanja stabilnosti.\nGutereš je zatražio da se, bez odlaganja, uklone sve prepreke nastavku dijaloga i naglasio da su takse na proizvode iz centralne Srbije još uvek na snazi, kao i da je predsednik Srbije Aleksandar Vučić najavio kontramere ukoliko Priština ne ukine te takse.\nGeneralni sekretar UN apelovao je na sve strane da se uzdrže od zapaljivih izjava i provokacija koje bi mogle izazvati nerede.\nGutereš je naveo i da od prethodnog izveštaja nije održan ni jedan sastanak predstavnika Beograda i Prištine pod okriljem Evropske unije, iako su se krajem aprila lideri dve strane sastali u Berlinu na samitu koji su organizovali nemačka kancelarka Angela Merkel i francuski predsednik Emanuel Makron.\nU izveštaju se navodi da je u poslednjih šest meseci zabeleženo nekoliko incidenata u etnički mešovitim sredinama, pa je sredinom januara u selu Novak kod Prizrena oštećena škola u koju većinom idu srpska deca, dok je napadač, koga su UN identifikovale kao Albanca, u februaru oštetio spomen-ploču dvojici srpskih novinara koji su nestali 1998. godine.\n„12. aprila u okolini sela Donji Jasenovik odjeknula je eksplozija u kojoj su oštećena dva vozila i kancelarija“, naveo je Gutereš.\nPrvi potpredsednik Vlade i ministar spoljnih poslova Ivica Dačić predstavljaće Srbiju na sednici SB UN.\nDačić će u izlaganju ukazati na potrebu kontinuiranog razmatranja pitanja KiM na Savetu bezbednosti UN i neophodnost da UNMIK ostane angažovan na doslednom sprovođenju zadatih ciljeva, u nesmanjenom obimu i sa neizmenjenim mandatom, posebno imajući u vidu porast tenzija i nestabilnu bezbednosnu situaciju u Pokrajini.\nPoslednji upad kosovskih specijalnih jedinica na sever KiM, uključujući i hapšenje i napad na osoblje Misije UN, biće tema u fokusu zasedanja, a Dačić će se, pored toga, osvrnuti i na niz provokativnih akcija Prištine, kojima se pored nepoštovanja dogovorenog iz Briselskog dijaloga, najdrastičnije krši Rezolucija SB UN 1244.\nBrač: Napadnuti sezonski radnici, među kojima je bilo Srba\nVučić i Palmer: Takse prepreka dijalogu


OVIH DANA MNOGE MUČI UMOR\nIzvor: Kurir.rs, M.G/RTS,Lokalne novine | Obrenovac, 22.05.2020.\nEndokrinolog Macut objašnjava - da li je krivo vreme ili su hormoni\nPoslednjih dana, kako se vreme drastično menjalo, mnogi su se osećali kao da nisu spavali ni minut tokom noći, te da su nagle promene krive za to. Međutim, kako se navodi, hronični zamor može da nastupi i zbog nedostatka ili slabosti adrenalne osovine, odnosno funkcije nadbubrežene žlezde.\n"Kada uradimo endokrinološke testove u dobrom delu slučajeva ostaje nerešen problem. To je prelazni period života, to su prelasci iz jednog perioda godine u drugi ili hronična zamorenost poslom, zatim nespavanje noću, izmenjeni ritmovi tokom dana i onda nadbubreg loše reaguje i dolazi do ispoljavanja hroničnog zamora koji u novom ishodu može da bude i početak depresivnog stanja", objasnio je u jutarnjem programu endokrinolog Đura Macut.\nOn ističe i da neka vrsta depresivnosti može da simulira stanje hroničnog zamora, počev od hormona nabubrežne žlezde preko regulacije toga svega, do ozbiljnih stanja u reumatologiji sa stanjima tkiva, pa do psihijatrijskih stanja. Veoma je važno da se takve osobe jave lekaru, jer zamor nije zanemarljivo stanje i može da prouzrokuje dosta problema.\n"Mi prvo moramo da razgovramo sa pacijentom, da pokušamo da vidimo o čemu se radi, da mu izmerimo pritisak i neke ključne hormone, kao što je na primer kortizol - glavni hormon koji utiče na hronični zamor", rekao je doktor.\nNajnovija istraživanja, takođe, pokazuju i da visok nivo kortizola, hormona stresa, može da bude "okidač" za gojaznost i srčane bolesti. Međutim, ukoliko je sve u redu sa hormonima, ne paničite, možda je u pitanju samo prolećni umor, jedan od prvih znakova da je i organizmu potrebno vreme da se prilagodi posle duge zime.\nProlećni umor nestaje posle nekoliko nedelja, ne zahteva lečenje, ali se savetuju zdrava ishrana, dovoljno tečnosti, fizička aktivnost, redovan san...


Braća Vučić još nisu otišla na poligraf zbog ,,Jovanjice" – Otvoreno\nPočetnaVestiBraća Vučić još nisu otišla na poligraf zbog ,,Jovanjice"\nčetvrtak, 7. januara 2021 : 23:27\nBraća Vučić još nisu otišla na poligraf zbog ,,Jovanjice”\nFoto: Printscreen minrzs.gov.rs, Vesna Lalić/Nova.rs\nOdbrana Predraga Koluvije, većinskog vlasnika imanja “Jovanjica” na kome je prošle godine zaplenjena rekordna količina opojne droge, izazvala je veliku pažnju javnosti, toliku da se čak i predsednik Srbije Aleksandar Vučić o njoj oglašavao. Pitanja koja od samog početka more građane su da li je Koluvija po hapšenju zvao Andreja Vučića, predsednikovog brata, kao i da li bi trebalo da bude poligrafski saslušan zbog konstatnih navoda o umešanosti u aferu. Ipak, dok ovo pitanje “lebdi” u vazduhu proteklih godinu dana, predsednik se bavi time da li bi trebalo da se ponovo poligrafski ispitaju policijci koji su razootkrili imanje “Jovanjica”, jer i pored ranijih obećanja da su njegov brat i on spremni na poligraf – nisu se do sada podvrgli poligrafskom ispitivanju.\nOd samog početka izbijanja afere nameće se pitanje da li je Koluvija nakon hapšenja zvao brata predsednika Srbije, kao i da li je moguće da se proizvodnja na “Jovanjici” obavljala bez znanja državnog vrha. Andrej Vučić nije nikad saslušan povodom ovih tvrdnji, i pored krivične prijave koju je protiv njega podneo gradonačelnik Novog Sada Miloš Vučević, a sve u cilju dokazivanja nevinosti brata predsednika.\nAndrej Vučić Foto:E-Stock_milos_rafailovic\nVučić je početkom prošle godine, upravo zbog konstantnih navoda o povezanosti njegove porodice sa “Jovanjicom”, istakao da su njegov brat i on spremni na poligraf, kako bi se utvrdile sve činjenice.\n“Niko, nikada iz porodice Vučić nije bio u kontaktu sa tim čovekom. Fabrikovana je afera. I moj brat i ja smo spremni za poligaraf”, rekao je predsednik početkom januara 2020. godine.\nIpak i pored pompeznog najavljivanja o poligrafu, do ispitivanja još uvek nije došlo.\nSa druge strane, dok je saslušanje predsednikovog brata i dalje pod znakom pitanja, Vučić u medijima na poligraf poziva policajce koji su učestvovali u hapšenju Koluvije i koji su razotkrili aferu “Jovanjica”.\n„Pokušavaju dva dana da prave od dvojice policajaca heroje. Videćemo šta su oni govorili istinu, a šta nisu, na stvarnom poligrafskom ispitivanju i sa stvarnim poligrafskim pitanjima, iako to nije dovoljno dokazno sredstvo za bilo šta. Tek ćete videti koga je zapravo zvao Koluvija, verujem da će se svi iznenaditi“, rekao je Vučić pre nekoliko dana.\nOno što je posebno interesantno jeste da se i sam više puta pozivao na verodostojnost poligrafskog ispitivanja, a jedanput se, navodno, čak i testirao, u trenutku kada ga je jedan beogradski tabloid optuživao da je ucenjivao njegovog direktora i nudio mu povlastice da lažno svedoči protiv vlasnika tog lista.\nSličan stav o poligrafu dele i njegovi partijski sledbenici, pa ja tako, aktuelni ambasador u SAD Marko Đurić, nebrojano puta ponovo da je u slučaju istrage ubistva Olivera Ivanovića, kontroverzni biznismen sa Kosova, Milan Radojičić, prošao poligraf .\nPodsetimo, Koluvija je nedavno, prilikom iznošenja odbrane pred Specijalnim sudom u Beogradu, istakao da su mu policajci, nakon hapšenja, nudili saradnju i da kaže da je radio sa Andrejom Vučićem i Zvonkom Veselinovićem.\nReporterki N1 Jeleni Zorić pretio Koluvijin advokat\n30. Dec. 2020 34\nKoluvija: Rekli su mi da zovem Stefanovića dok još mogu\n28. Dec. 2020 49\nPoligraf potvrdio da je Koluvija lagao oko Andreja Vučića\nIpak, on je to odbio, jer, kako je tvrdio, nije želeo da lažno optuži brata predsednika Srbije.\nDodatnu sumnju u to da li je Andrej povezan s “Jovanjicom” izaziva i činjenica da, baš u trenutku kada se ponovo poteže pitanje njegovog učešća, Vučić, uz pomoć prorežimskim tabloida, iznosi i najavljuje nova saznanja o ovoj aferi iako je suđenje uveliko u toku.\n„Gde je onaj poziv sa Koluvijom? A je li ćete možda na iznenađenje svih uskoro da čujete da su neki drugi razgovarali sa Koluvijom? Čini mi se da će biti iznenađenih. Interesantne stvari“, rekao je predsednik Srbije.\nPostavlja se pitanje zašto predsednik Srbije ranije nije govorio o novim okolnostima, već u trenutku kada se pominje njegov brat.\nPodsetimo, većinski vlasnik firme “Jovanjica” uhapšen je novembra prošle godine sa falsifikovanom službenom policijskom ispravom. Tada je otkriveno da se u plastenicima na ovom imanju nalazi oko 649,4 kilograma osušene marihuane, ali i plantaža od 65.581 stabljika kanabisa. Ubrzo je u javnosti procurela informacija i da je ovo imanje dobilo najmanje tri kredita od državne Agencije za osiguranje i finansiranje izvoza u ukupnom iznosu od 3,9 miliona evra.\nFoto Printscreen minrzs.gov.rs/Ministar policije Aleksandar Vulin\nTakođe, otkriveno je i da su “Jovanjicu” često posećivali pojedini politički funkcioneri, među kojima je bio i ministar odbrane Aleksandar Vulin, zatim Dragomir Petronijević iz Gradskog veća Beograda, direktor “Koridora Srbije” Zoran Babić, ali i Dragan Sikimić, koji danas vodi Agenciju za borbu protiv korupcije.\nAfera “Jovanjica” ugledala je svetlost dana krajem prošle godine kada je narodni poslanik Miroslav Aleksić, na konferenciji u Narodnoj skupštini, ukazao na to da se MUP Srbije nije oglasio povodom rekordne zaplene droge pronađene kod Stare Pazove.\nIstakao je da ima saznanja da je uhapšeni Koluvija nakon privođenje zvao brata predsednika Srbije. Ipak, ova informacija do sad nije potvrđena, čak ju je demantovalo i naknadno veštačenje telefona okrivljenog, navodilo je tužilaštvo.\nPresuđeno u korist Dumanovića: MUP da isplati zaostale zarade\nsubota, 11. septembra 2021 : 18:33


Mere za prevenciju elementarnih nepogoda u Raškom okrugu – Balkanekspresrb.rs\nDržavni sekretar Ministarstva unutrašnjih poslova Vlade Republike Srbije Bojan Jocić održao je danas u Kraljevu sastanak sa predstavnicima lokalne samouprave i komandantima i načelnicima štabova za vanredne situacije Raškog upravnog okruga.\nTom prilikom su precizirane kritične tačke i predložene mere koje treba da doprinesu smanjenju posledica elementarnih nepogoda.\nJocić je napomenuo da je sastanak u Raškom okrugu osmi koji je organizovan od početka akcije i da su oni do sada održani sa predstavnicima 43 lokalne samouprave.\nPrema njegovim rečima, u svakom okrugu definišemo potencijalne probleme i krizne tačke, zajednički radimo na tome da ih predupredimo i smanjimo štetu koja može nastati usled elementarnih nepogoda.\nNačelnik Sektora za vanredne situacije Luka Čaušić ukazao je na to da su se, tokom posete i radnih sastanaka u ovim okruzima, kao najkompleksniji problemi pokazala naselja koja su nelegalno izgrađena u koritima reka, kao i smeće i otpad koji se akumuliraju u kanalima.\nOvi problemi, kako je naglasio, mogu biti rešeni boljom komunikacijom i saradnjom između lokalnih samouprava i javnih preduzeća, pri čemu je neophodan ovakav proaktivan pristup koji će dovesti do pozitivnog ishoda.\nČaušić je precizirao da su vatrogasno-spasilački bataljoni Kraljevo i Novi Pazar od početka godine imali 290 intervencija, od čega je čak 241 u vezi sa gašenjem požara.\nNačelnik Raškog okruga Nebojša Simović iskazao je zahvalnost Sektoru za vanredne situacije i svim štabovima za vanredne situacije u ovom okrugu, istakavši da te ljude krase odgovornost i profesionalnost.


Ruski div će pokriti trećinu rastuće svetske potrošnje gasa - Biznis Telegraf.rs\n24/11/21 | 09:04\nNajveći rast tražnje beleži se u Rusiji, Kini i Evropi\nGasprom je povećao proizvodnju prirodnog gasa za 15,2% ili 58,8 milijardi kubnih metara tokom deset i po meseci ove godine, u odnosu na isti period 2020, što će pokriti više od trećine rastuće svetske potrošnje gasa, saopštio je gasni holding.\n"Više od trećine svetskog postupnog rasta potrošnje gasa biće pokriveno Gaspromovim povećanjem proizvodnje. Dakle, kompanija ne samo da podupire pouzdano poslovanje ruskog sektora goriva i energije, već daje i značajan doprinos razvoju globalnog energetskog tržišta", saopštila je kompanija, a prenosi Tas s.\nGas iz škriljaca, koji se proizvodi korišćenjem metode hidrauličkog lomljenja stena, steći će status ''kontaminiranog'' izvora energije kako bude rastao značaj ekološke agende, smatraju u Gaspromu.\nPodsećamo, juče je bila vest da Bajden, predsednik SAD, pušta u promet 50 miliona barela nafte iz američkih strateških rezevi, a sada je objavljeno da je istu odluku doneo i Japan.\nNaime, ta zemlja će izbaciti na tržište nekoliko stotina hiljada kilolitara nafte iz svojih nacionalnih rezervi, ali tajming plan prodaje još nije određen, rekao je ministar industrije Koiči Hagiuda.\nJapanski premijer, Fumio Kišida, ranije je najavio da će njegova vlada staviti u promet deo nafte iz rezervi, na zahtev SAD, na način kojim se ne krši japanski zakon, koji dozvoljava prodaju iz rezervi samo ako postoji rizik od prekida snabdevanja.


Izvor: Radio Televizija Vojvodine, 14.Sep.2019, 05:45\nTradicionalnim bacanjem šapki u vazduh danas je ispred Doma Narodne skupštine završena promocija najmlađih oficira Vojske Srbije. Prisutnima su se obratili predsednik Srbije Aleksandar Vučić, načelnik Vojne akademije Bojan Zorić i najbolji kadet u rangu Vojne akademije Stefan Milićević.\nVi ste ešalon slobode i suvereniteta Srbije, poručio je predsednik Srbije najmlađim oficirima Vojske Srbije.\n"U vrtlogu izazova da se izvrši revizija istorije, da se od dželata napravi žrtva, a od žrtve dželat, do zahteva da se odreknemo prijateljstva sa mnogim prijateljima, Srbija danas vodi uspešno evropsku politiku, ali jednako uspešno sarađuje sa Kinom, Rusijom, SAD, a pre svega čuva i vodi politiku mira na Balkanu i pokretač je takvih odnosa na Balkanu", podvukao je on.\n"Srbija danas sme da kaže da ima sopstvene interese, svoje prijatelje koji ne moraju svima da budu prijatelji, jer vodimo računa o sebi i svom narodu. Umesto kulture zaboravljanja prošlosti, negujemo kulturu sećanja sa svojim narodnom na saborni način. Isto tako prihvatamo da su drugi imali svoje žrtve. Pamtimo i početak agresije na našu zemlju, herojsku odbranu Košara", ukazao je on.\n"Srbija se raduje danas zajedno sa vašim porodicama. Želimo da ostvarite svoje snove, da zasnujete porodice I da vam deca budu poput vas. Nema budućnosti bez dece, šta god i kako god ko govorio, na tome ću insistirati. Imaćete stanove za vas, nema Srbije i budućnosti našeg naroda bez dece", kazao je on.\n"Neka vaše sablje bljesnu u paradnom stroju, neka srpski stegovi budu snažno podignuti u vazduh. Vi ste garant mirne i spokojne države, nama jedino voljene Srbije", naglasio je Vučić.\nVučić je, u svom obraćanju, naglasio da Vojska Srbije obnavlja svoju snagu, i da su avioni odlično opremljeni, protivavionska odbrana i helikopteri, zajedno sa njima, čuvaju naše nebo, kao i da je uloženo mnogo u unapređenje i modernizaciju sopstvenog oružja.\n"Zauvek privrženi porukama majora Gavrilovića i vojvode Živojina Mišića, zadivljeni čudesnom heroinom Milunkom Savić i najmlađim vojnikom na svetu osmogodišnjim Momčilom Gavrićem..", podsetio je predsednik.\nUkazao i na značaj sanitetske službe i VMA, navodeći da današnja generacija diplomca VMA dobija čin posle dva veka medicinskih podviga u rovovima i šatorima.\nNajuspešnijim kadetima oficirske sablje i paradni bodeži\nPredsednik Vučić uručio je na svečanosti najuspešnijim kadetima oficirske sablje i paradne bodeže.\nPrikazan je i novi helikopter H-145M, a zatim su u paru nadleteli helikopteri Mi-17. Letački program završen naletom helikoptera Gama.\nNajmlađi oficiri: Čuvaćemo mir i slobodu\n"Stojim danas ispred ljudi koji su odabrali težak, ali častan poziv oficira. Mogu da kažem u ime svih nas koji danas postajemo oficiri da ćemo postavljene zadatke izvršavati odgovorno i časno", rekao je on na svečanosti povodom promocije najmlađih oficira Vojske Srbije.\nNačelnik Vojne akademije Bojan Zrnić rekao je da Vojna akademija kontinuirano razmenjuje znanja i iskustva sa mnogim vojno-obrazovnim institucijama prijateljskih i partnerskih zemalja.\nDodao je da je uveren da je upravo ova najmlađa generacija oficira kadra za velika dela i na tom putu im poželeo dobro zdravlje i uspešnu oficirsku karijeru.\nSrbijaDanas.com: Raskoš ispred Narodne skupštine: Pogledajte kako je izgledala generalna proba uoči sutrašnje promocije najmlađih oficira (FOTO)\nRTV Pink: Danas svečana promocija najmlađih oficira Vojske Srbije - PRISUSTVUJE PREDSEDNIK VUČIĆ!\nB92: Danas promocija oficira VS; Centralne ulice zatvorene, izmenjene linije prevoza